 UNIVERSITATEA DE MEDICINA SI FARMACIE "IULIU HAŢIEGANU" CLUJ-NAPOCA FACULTATEA DE MEDICINA DISCIPLINA GERIATRIE Spitalul Clinic Municipal Str. Tăbăcarilor 11, 400139 Cluj-Napoca Valer Donca, MD, PhD Tel. 0744.251.540 valerdonca@gmail.com 1 Geriatrie şi Gerontologie 2 Cuprins: INTRODUCERE. CE ESTE ÎMBĂTRÂNIREA? Definiţia îmbătrânirii. Clasificarea procesului îmbătrânirii. Imbătrânirea prematură. Progeria. Sindromul Hutchinson-Gilfort. Sindromul Werner. Sindromul Down. Sindromul Cockayne CARE SUNT CAUZELE ÎMBĂTRÂNIRII? TEORIILE ÎMBĂTRÂNIRII. Teoria uzurii. Teoria legăturilor intercatenare. Teoria radicalilor liberi. Teoria erorilor catastrofale. Teoria mitocondrială. Teoria acumulărilor. Teoria neuroendocrină. EVALUAREA GERIATRICĂ. ÎMBĂTRÂNIREA PE APARATE ŞI SISTEME. Imbătrânirea cutanată. Imbătrânirea osteo-musculo-articulară. Imbătrânirea aparatului respirator. Imbătrânirea aparatului cardiovascular. Imbătrânirea aparatului digestiv. Imbătrânirea aparatului reno-urinar. Imbătrânirea sistemul endocrin. Sindromul de îmbătrânire masculină. Imbătrânirea aparatului vizual. Imbătrânirea aparatului auditiv. Imbătrânirea aparatului olfactiv. PROBLEME SPECIALE ÎN PRACTICA GERIATRICĂ. Nutriţia. Deshidratarea. Delirul. Constipaţia. Tulburările de mers, instabilitatea şi căderile. Incontinenţa urinară. Escarele. 3 Gerontologia este ştiinţa fenomenelor biologice, psihologice şi sociologice care se asociază cu vârsta înaintată şi îmbătrânirea, şi implicit evaluarea efectelor îmbătrânirii populaţiei asupra societăţii. Geriatria este specialitatea medicală care se ocupă de afecţiunile organice, mentale, funcţionale şi sociale din îngrijirea acută, cronică, preventivă, de recuperare şi terminală a vârstnicilor. Scopurile în geriatrie:  îngrijire vs vindecare;  îmbunătăţirea sau menţinerea funcţionalităţii şi a calităţii vieţii;  prevenţie;  îngrijirea terminală. Concepte de baza în îngrijirea vârstnicului:  menţinerea vârstnicilor în propriile case pentru cât mai mult timp posibil cu suport adecvat pentru ei şi pentru cei ce îi au în îngrijire;  asigurarea unei îngrijiri medicale corespunzătoare şi continue la trecerea din mediul de spital la domiciliu;  dezvoltarea unei plaje largi de opţiuni în ce priveşte ajutorul şi îngrijirea vârstnicilor;  creşterea legăturilor dintre serviciile implicate în îngrijirea vârstnicului (medicale, sociale);  asigurarea unei evaluări corespunzătoare pentru vârstnicul cu dizabilităţi prin înfiinţarea unor echipe comunitare de evaluare geriatrică. Riscurile spitalizării vârstnicului.  accentuarea atrofiei musculare şi a rigidităţii articulare;  creşterea incidenţei hipotensiunii ortostatice şi a riscului de cădere;  instalarea sau agravarea hipoxemiei;  accentuarea demineralizării osoase;  creşterea prevalenţei incontinenţei urinare;  creşterea riscului de escare;  creşterea riscului de dezorientare temporo-spaţială (sindrom confuzional acut);  înrăutăţirea statusului nutriţional;  creşterea riscului de infecţii nozocomiale. 4 CE ESTE ÎMBĂTRÂNIREA? Definiţia îmbătrânirii. Îmbătrânirea reprezintă o afectare funcţională, progresivă şi generalizată, având drept rezultat o pierdere a capacităţii adaptative la stress, pierderea mobilităţii şi o creştere a riscului de îmbolnăvire şi deces. Caracteristicile procesului îmbătrânirii 1. Modificarea compoziţiei organismului; 2. Scăderea capacităţii funcţionale; 3. Reducerea capacităţii adaptative la modificările ambientale; 4. Creşterea susceptibilităţii şi a vulnerabilităţii la boală; 5. Creşterea mortalităţii după perioada de maturizare. Clasificarea persoanelor în vârstă:  vârsta cronologică - numărul de ani trăiţi;  între 65 (60) - 75 ani, trecerea spre bătrâneţe -perioada de vârstnic;  între 75 - 85 (90) de ani, -perioada de bătrân;  peste 85 (90) de ani, marea bătrâneţe -perioada de longeviv.  vârsta biologică - legată de capacitatea funcţională a individului;  vârsta psihologică - modul în care se percepe fiecare persoană (subiectiv);  vârsta socială - legată de capacitatea de a contribui la viaţa societăţii. Clasificarea procesului îmbătrânirii. - „îmbătrânirea fiziologică", armonioasă, reuşită, în care vârsta cronologică se identifică cu vârsta biologică; Îmbătrânirea reuşită (fiziologică) se defineşte ca şi  capacitatea de a menţine un risc scăzut de boală sau dizabilitate,  prezenţa unei capacităţi funcţionale fizice şi mentale superioare  prezenţa unei puternice motivaţii de a trăi. - „ îmbătrânirea nefiziologică", care poate fi: - prematură, când începe de timpuriu, sau - accelerată, când ritmul de îmbătrânire se accelerează la un moment dat (după pensionare, după decese în familie, după internări, etc). Îmbătrânirea prematură. Progeria. Cauza este o mutaţie în gena numită LMNA (cromozomul 1), genă care codifică producerea proteinei Lamin A, componentă importantă a membranei nucleului celular. Acest defect al proteinei Lamin A face ca nucleul să devină instabil, şi astfel să se declanşeze procesul de îmbătrânire prematură, caracterizat prin: disproporţie cranio-facială, micrognaţie, proeminenţa venelor scalpului, alopecie, exoftalmie, riduri tegumentare, distrofie unghială, tulburări de creştere, boli cardiovasculare (hipertensiunea arterială, accidente vasculare cerebrale). Trăsăturile faciale, modificările ososase şi articulare, ale pielii şi dinţilor devin manifeste după al doilea an de viaţă. Durata medie de viaţă este de 8-13 ani. 5 Sindromul Werner. Cauza este o deteriorarea unei gene, localizată pe braţul scurt al cromozomului 8, care codifică o helicază, una dintre enzimele necesare în repararea ADN-ului. Subiecţii cu această boală se dezvoltă normal până la pubertate, îmbătrânirea precoce manifestându-se la adultul tânăr prin boli cardiovasculare, diabet zaharat de tip 2, cataractă şi osteoporoză. În general subiecţii mor în jurul vârstei de 40 ani. Sindromul Down. Cauza este trisomia 21 (95% din cazuri) şi respectiv translocaţia sau mozaicismul în 5% din cazuri. Durata medie a vieţii a subiecţilor cu sindrom Down este redusă la 65 ani. În jurul vârstei de 45 ani, se observă aproape invariabil o formă precoce de demenţă Alzheimer, motiv pentru care sindromul Down este considerat o formă de îmbătrânire precoce. Sindromul Cockayne. Se caracterizează prin creştere insuficientă, afectarea dezvoltării sistemului nervos, sensibilitate excesivă la lumina solară (fotosensibilitate) şi îmbătrânire prematură. Surditatea şi afectarea oculară (retinopatia pigmentară) sunt alte trăsături frecvente ale bolii, dar afectări ale altor, sau ale tuturor organelor interne sunt posibile. 6 TEORIILE ÎMBĂTRÂNIRII. Teoria uzurii. (Wear and tear theory) Organele (ficat, stomac, rinichi,…) sunt afectate de toxinele din dietă şi din mediul înconjurător: consum excesiv de grăsimi, dulciuri, alcool, nicotină, razele ultraviolete sau stresurile psihice sau fizice la care supunem organismul. Acest mecanism nu se limitează la organe; el are loc şi la nivel celular. Teoria legăturilor intercatenare. (The cross-linking theory) Procesul de glicozilare non-enzimatică este reprezentat de ataşarea moleculelor zaharidice (glucoză sau fructoză), aldehide şi/sau cetone de grupările amino libere ale proteinelor (procesul se mai numeşte şi reacţia Maillard). Se formează astfel o proteină glicozilată care poate reacţiona cu alte proteine, având drept rezultat o legătură ireversibilă între cele două. Acest proces de legare poartă denumirea de “cross-linking”. Acest proces de cross-linking determină formarea de agregate ireversibile de proteine în ţesuturi. Acestea au fost denumite produşi finali ai glicozilării avansate (Advanced Glycosylation End Products - AGEs), produşi post-Amadori sau glicotoxine. Ei acţionează apoi cu radicalii liberi determinând afectare tisulară. Odată formaţi AGEs determină:  inhibarea procesului de transport celular;  stimularea celulelor în a produce mai mulţi radicali liberi;  activarea citokinelor proinflamatorii (TNFalfa şi IL6);  creşterea activităţii moleculelor de adeziune;  reducerea ratei degradării proteinelor;  stimularea apoptozei;  reducerea proliferării celulare;  procese imunogenice sau mutagenice. La nivel clinic, procesul cross-linking contribuie semnificativ la:  apariţia complicaţiilor diabetului zaharat;  scăderea imunităţii;  creşterea riscului de neoplazii;  rigidizarea arterială şi a pereţilor cardiaci, cu apariţia hipertensiunii arteriale sistolice izolate şi a disfuncţiei diastolice a ventriculului stâng  boala Alzheimer (prin formarea de amiloid, care este şi el tot un tip de AGEs),  cataractă;  afectare renală;  îmbătrânire tegumentară. Teoria radicalilor liberi. Radical liber este orice moleculă care diferă de moleculele convenţionale prin aceea că posedă un electron liber, proprietate care îi permite să reacţioneze cu alte molecule într-un mod distructiv. Radicalii liberi afectează cu predilecţie moleculele cu durată lungă de viaţă: colagen, elastină, ADN, mucopolizaharide, lipidele din membrana celulară sau a organitelor celulare (mitocondrie, lizozomi), componente ale pereţilor vasculari. Principalii radicali liberi sunt radicalul superoxid, hidroxil, hidroperoxil, alkoxil, peroxil şi oxidul nitric. Alte molecule, care practic nu sunt radicali liberi, dar acţionează ca ei sunt oxigenul liber, apa oxigenată şi acidul hipocloros. 7 Datorită reactivităţii lor exagerate, radicalii liberi au o durată de viaţă extrem de scurtă. Cea mai lungă este de 1-10 secunde pentru oxidul nitric, iar cea mai scurtă, de o nanosecundă, pentru radicalul hidroxil. Radicalii liberi au două surse majore: endogenă şi exogenă. Sursele endogene sunt reprezentate de:  procesul de generare a energiei din ATP la nivelul mitocondriei (cea mai importantă sursă);  peroxizomii, organite celulare care degradează acizii graşi;  citocromul P450, localizat îndeosebi la nivelul plămânului şi ficatului, intervenind în detoxifierea alimentelor, medicamentelor şi poluanţilor ambientali. Radicalul superoxid este în principal rezultatul acestui proces;  fagocitele. Sursele exogene sunt reprezentate de poluarea atmosferică, fumul de ţigară, sărurile de fier sau de cupru, compuşii fenolici din unele produse alimentare vegetale, medicamentele. Substanţele care previn efectele negative ale radicalilor liberi sunt cunoscute sub numele de antioxidanţi. Dintre ele amintim: vitamina C, vitamina E, betacarotenul (substanţă pe care organismul o utilizează în producerea vitaminei A), acidul alfa-lipoic, coenzima Q10, seleniul, melatonina, piritinolul (analog al vitaminei B6, dar fără acţiunea ei), carnozina. Dar acţiunea radicalilor liberi nu este numai sau în principal nagativă. Fără acţiunea acestora nu am fi capabili să producem energie, să ne menţinem imunitatea, să sintetizăm hormoni sau chiar să avem contracţii musculare. Teoria erorilor catastrofale. Această teorie a fost propusă de Leslie Orgel în 1963. Ipoteza sa era aceea că dacă apare o eroare în procesul de transcripţie sau de translaţie din sinteza unei proteine date, proteina rezultată, defectuoasă, ar putea determina o aşa zisă “criză de eroare”, adică o cascadă de procese biochimice alterate care ar altera buna funcţionare celulară. Teoria mitocondrială. O trăsătură aparte a mitocondriei, locul principal de producere a energiei la nivel celular, este faptul că ea conţine propriul ADN (mtADN). Restul AND-ului celular se găseşte la nivelul nucleului (nADN). Această trăsătură care face ca mitocondria să fie distinctă faţă de restul organitelor celulare ridică o problemă majoră. nADN este protejat de histone şi diverse enzime reparatorii ce minimizează afectarea lui de către radicalii liberi, spre deosebire de mtADN care nu beneficiază de o astfel de protecţie. Ca urmare, mtADN este mult mai susceptibil (de 10 ori mai mult) la acţiunea negativă a radicalilor liberi decât nADN. Cum afectarea mtADN se acumulează în timpul vieţii individului, iar mtADN codifică enzimele fosforilării oxidative, funcţionalitatea acestora scade dramatic în timp, conducând la un proces de criză energetică celulară. De ce? Pentru că fără ATP nu există viaţă, iar fără o bună funcţionare a mitocondriei, practic nu există ATP. Teoria acumulărilor prezumă că îmbătrânirea este determinată de acumularea anumitor substanţe, cum ar fi lipofuscina (pigmentul bătrâneţii), colagenul îmbătrânit, neurofibrilelu denaturate la nivelul creierului sau enzime denaturate în interiorul celulelor. Dintre acestea cea mai studiată a fost lipofuscina. Din punct de vedere chimic, lipofuscina este un agregat de proteine (30-58%) şi lipide (19-51%) oxidate, cu puternice legături intra- şi intercatenare, ceea ce o face imposibil de degradat de către sistemele proteolitice celulare. Mai mult, lipofuscina nu poate fi eliminată prin 8 exocitoză de către celulă. Compartimentul nuclear al celulei, spre deosebire de citosol, este practic lipsit de lipofuscină. Formarea intracelulară a lipofuscinei este rezultatul unui complex de reacţii ce implică diferite structuri şi enzime celulare, printre care lizozomii, mitocondriile, sistemul proteolitic, şi probabil şi lipofuscina deja existentă. Rata formării intracelulare a lipofuscinei este invers corelată cu durata de viaţă postmitotică a celulei şi creşte cu vârsta. Distribuţia lipofuscinei. Celulele care se divid permanent, cum sunt cele din măduva osoasă sau celulele epiteliale ale mucoaselor, au capacitatea de a reduce acumularea de lipofuscină prin diviziune celulară. Spre deosebire de acestea, neuronii, miocitele cardiace şi ale muşchiului scheletic nu sunt capabile de acest lucru. Lipofuscina se găseşte cel mai adesea în spaţiul perinuclear, dar şi lângă aparatul Golgi (cord) sau în jurul mitocondriei (ficat), sub formă de structuri globuloase cu diametrul între 0,1 şi 5 μm. Toxicitatea intracelulară a lipofuscinei.  efecte toxice datorită capacităţii sale de a lega fier, cupru, zinc, magneziu şi calciu, într-o concentraţie de până la 2%. Conţinutul de fier al lipofuscinei este explicat de înglobarea în structura sa a proteinelor ce conţin metale, inclusiv a proteinelor mitocondriale.  lipofuscina este un sistem redox activ datorită faptului că 50% din proteinele din unele molecule de lipofuscină sunt reprezentate de resturi ale subunităţii c a ATP-sintetazei mitocondriale; astfel ea este capabilă să îşi faciliteze propria formare, datorită capacităţii sale de peroxidare lipidică şi oxidare proteică;  scade capacitatea de degradare lizozomală şi proteolitică, sisteme care participă la curăţarea celulară de resturile proteice;  determină umplerea graduală în timp a spaţiului citoplasmatic, cu scăderea capacităţii funcţionale a celulei, şi în final moartea apoptotică a acesteia. Volumul celular pe care îl poate ocupa lipofuscina ajunge până la 40% în celulele îmbătrânite, şi chiar 75% la nivelul neuronilor motori la centenari. Teria neuroendocrină. Hipofiza controlează activitatea sistemului endocrin, fiind însă la rândul ei sub controlul hipotalamusului. Activitatea acestuia, la rândul său, este sub influenţa glandei pineale, care reglează funcţionarea ciclică a întregului sistem neuroendocrin (cel mai evident fiind ciclul somn-veghe). Homeostazia reprezintă procesul de menţinere a parametrilor organismului (hematologici, endocrinologici, biochimici) într-o limită relativ îngustă, compatibilă cu sănătatea şi viaţa. Homeostazia şi îmbătrânirea. Dacă organismul uman ar fi capabil să rămână într-o homeostazie perfectă de la naştere, atunci creşterea şi dezvoltarea lui ar fi imposibilă. Scăderea sensibilităţii hipotalamice la feed-back-ul negativ este mecanismul care permite creşterea şi dezvoltarea. Este de altfel şi mecanismul îmbătrânirii şi a bolilor îmbătrânirii. De exemplu, la un copil, se secretă cantităţi infime de testosteron. Dacă organismul nostru ar menţine o adevărată stare de homeostazie, chiar şi aceste mici cantităţi de testosteron ar fi suficiente pentru a împiedica hipotalamusul şi implicit hipofiza în a produce factori de eliberare şi respectiv hormoni care să stimuleze secreţia de testosteron. Dacă aşa ar fi situaţia (şi nu numai pentru testosteron, dar şi cu alţi hormoni) creşterea şi dezvoltarea nu s-ar mai produce şi am rămâne copii pentru tot restul vieţii. Dar, în timpul copilăriei şi pubertăţii se produce o modificare constantă a homeostaziei, având drept rezultat creşterea şi dezvoltarea. 9 Problema este că odată ce am atins vârsta adultă nu se produce o sistare a scăderii sensibilităţii hipotalamusului, şi astfel balanţa homeostatică se alterează progresiv, consecinţa fiind epuizarea în final a glandelor endocrine, în încercarea de a compensa scăderea sensibilităţii hipotalamice. Există mai multe cauze pentru care creşte pragul hipotalamic cu vârsta:  reducerea nivelelor neurotransmiţătorilor hipotalamici (catecolamină şi serotonină în special);  reducerea numărului de receptori la nivel hipotalamic;  scăderea secreţiei de hormoni din timus;  încărcarea grasă;  acumularea de leziuni neuronale determinate de nivelele crescute cronic de cortizol secundare stărilor de stress prelungite;  acumularea de colesterol în membrana neuronală. Patru sisteme homeostatice sunt implicate în creştere şi dezvoltare:  homeostatul adaptativ (axul hipotalamo-hipofizo-adrenal);  homeostatul energetic (axul hipotalamo-hipofizo-tiroidian);  homeostatul imunologic (axul hipotalamo-hipofizo-timic);  homeostatul reproductiv (axul hipotalamo-hipofizo-gonadal). Disfuncţia homeostatului adaptativ. Stressul stimulează hipotalamusul să producă corticotropin-releasing hormone (CRH), care la rândul său determină hipofiza să elibereze hormonul adrenocorticotrop (ACTH) care induce cortexul adrenal să secrete glucocorticoizi (în principal cortisol) şi dihidroepiandrosteron (DHEA). Pe măsură ce nivelele cortisolului seric cresc, au un efect inhibitor asupra hipotalamusului şi hipofizei, cu scăderea secreţiei de CRH şi ACTH. Cortisolul este un hormon catabolic, cu efect antiinflamator, esenţial vieţii. Eliberarea de mici cantităţi de cortisol pe perioade scurte de timp permite organismului să facă faţă stărilor solicitante. Cortisolul creşte glucoza serică, scade sinteza proteică, facilitează mobilizarea acizilor graşi (şi utilizarea lor ca sursă de energie). Prin stabilizarea lizozomilor are efecte antialergice şi antiinflamatorii. Expunerea prelungită la nivele crescute de cortisol (cum se întâmplă în stările prelungite de stress) determină o serie de efecte adverse la nivelul organismului: creşterea glicemiei (diabet zaharat), retenţie salină (hipertensiune arterială), scăderea imunităţii, ulcer gastric, dureri de cap, scăderea densităţii osoase (osteoporoză), pierderea a şi mai mulţi receptori hipotalamici (şi astfel un cerc vicios) şi moartea celulelor neuronale la nivel cerebral. Cu înaintarea în vârstă hipotalamusul devine tot mai puţin sensibil la efectul inhibitor al cortisolului seric. Astfel, nivele din ce în ce mai mari sunt necesare pentru inhibarea secreţiei hipotalamice de CRH. S-a demonstrat că deşi nu sunt diferenţe semnificative în nivelul bazal al cortisolului la diferite vârste, odată cu îmbătrânirea, în situaţii de stress nivelele cortisolului plasmatic cresc mai repede, mai mult şi rămân crescute pe o perioadă mai lungă. Cu alte cuvinte, cu înaintarea în vârstă, răspunsul la stress este mai intens şi de mai lungă durată. Intr-adevăr, după vârsta de 40 ani, mulţi oameni au un aspect caracteristic, care aduce cu sindromul Cushing (faţă în lună plină, obezitate abdominală, scăderea musculaturii la nivelul membrelor inferioare şi superioare) ca urmare a expunerii repetate şi prelungite la nivele crescute de cortisol. 10 Disfuncţia homeostatului energetic. Homeostatul energetic reprezintă sistemul responsabil al organismului de producere şi utilizare a energiei. Disfuncţia acestui sistem se manifestă prin reducerea intensităţii şi nivelului activităţii fizice cu îmbătrânirea. Spre deosebire de homeostatul adaptativ (reprezentat de un sistem cibernetic clasic), homeostatul energetic este reprezentat de 3 sisteme intim corelate:  interrelaţia dintre substanţele energetice şi hormoni;  axul hipotalamo-hipofizo-tiroidian;  producerea intracelulară de energie de către mitocondrie. Toate aceste trei componente sunt afectate în grade variate de îmbătrânire, având drept rezultat reducerea activităţii, alterarea producerii şi utilizării energiei şi apariţia de boli care sunt în legătură cu homeostatul energetic: obezitatea, diabetul, ateroscleroza, hipertensiunea arterială, depresia şi oboseala cronică. Interrelaţia dintre substanţele energetice şi hormoni. In principal această componentă a homeostatului energetic este formată din două substanţe energetice (glucoza şi acizii graşi) şi doi hormoni (hormonul de creştere şi insulina). Alţi hormoni sau neurotransmiţători care sunt de asemenea implicati în acest proces sunt: prolactina, glucagonul, ACTH şi glucocorticoizii, şi respectiv adrenalina, noradrenalina, dopamina şi serotonina. In timpul zilei, când practic organismul se alimentează sistematic, secreţia hormonului de creştere de către hipofiză este inhibată, fiind crescută secreţia de insulină. Insulina favorizează preluarea glucozei în celulă, unde aceasta este utilizată fie la producerea de energie, fie este depozitată ca grăsimi. În timpul zilei, principala sursă de energie este glucoza, şi în mai mică măsură grăsimile. În timpul nopţii, când nu se consumă alimente, nivelele glicemiei scad şi astfel şi cele ale insulinei, stimulându-se astfel eliberarea de hormon de creştere. Acesta are proprietăţi lipolitice sau de mobilizare a grăsimilor. În consecinţă, (dacă nu s-a consumat o cină bogată în carbohidraţi care inhibă eliberarea nocturnă de hormon de creştere sau efectele sale de aredre a grăsimilor), acizii graşi sunt mobilizaţi din depozite, grăsimile devenind astfel principala sursă de energie. Pe măsură ce îmbătrânim este afectată trecerea de la sistemul energetic diurn (bazat pe glucoză) la cel nocturn (bazat pe grăsimi). Aceasta pentru că secreţia hormonului de creştere scade dramatic la vârsta adultă. Concomitent scade toleranţa la glucoză, ca şi capacitatea celulei musculare de a utiliza glucoza, crescând astfel nivelele insulinei şi apărând astfel hiperinsilinismul. Această combinaţie de modificări metabolice (creşterea nivelelor plasmatice ale glucozei, acizilor graşi şi insulinei) duce în final la creştrea masi adipoase şi scăderea masei musculare la vârstnici. 11 EVALUAREA GERIATRICĂ Obiectivele evaluării geriatrice:  identificarea şi evaluarea multiplelor nevoi şi probleme medicale, psihosociale şi funcţionale ale vârstnicilor;  evaluarea resurselor şi capacităţilor individuale;  determinarea nevoilor de asistenţă medicală şi/sau socială;  dezvoltarea unor măsuri coordonate de intervenţie asupra problemelor individuale. Scopurile evaluării geriatrice:  îmbunătăţirea stării de sănătate a vârstnicilor;  ameliorarea funcţionalităţii şi prevenirea instalării dizabilităţii;  ameliorarea calităţii vieţii;  reducerea costurilor serviciilor de sănătate. Componentele evaluării geriatrice:  medicală: anamneza, ex. obiectiv, ex. paraclinice şi de laborator;  funcţională: activităţile de zi cu zi (Activities of daily living - ADL), activităţile instrumentale de zi cu zi (Instrumental activities of daily living - IADL), mobilitate (mers şi echilibru: scara Tinetti de evaluare a echilibrului şi a mersului);  cognitivă (Mini-mental state evaluation - MMSE);  afectivă (Scala geriatrică de evaluare a depresiei);  nutriţională (Mini-nutritional Assessment - MNA);  socială - economică - ambientală. Anamneza. Anamneza completă şi amănunţită reprezintă elementul cel mai important în elaborarea diagnosticului şi evitarea interacţiunilor medicamentoase. O anamneză utilă include:  stabilirea acuzei principale;  istoricul bolii actuale;  antecedentele personale patologice (inclusiv medicaţia; atenţie la plantele medicinale!!!);  antecedentele heredocolaterale;  anamneza socială. Există o serie de factori care fac ca anamneza la pacientul vârstnic să fie mai provocatoare, mai dificilă şi de mai lungă durată, necesitând uneori chiar etape succesive în obţinerea ei, şi anume:  dificultăţi de comunicare: afectarea senzorială (auz, văz), tulburările cognitive şi nivelul educaţional şi socio-economic. Aceştia din urmă au un efect profund asupra vocabularului pacientului şi implicit asupra capacităţii de înţelegere şi exprimare.  lipsa raportării unor simptome. Cauzele sunt multiple: o o seamă de acuze sunt atribuite îmbătrânirii şi prin urmare nu sunt conştientizate ca acuze patologice; o frica (de boală, de manopere diagnostice şi terapeutice, de posibilitatea încălcării intimităţii); o lipsa unor simptome (IMA indolor); o tulburările de memorie sau alte afectări cognitive. 12  acuzele multiple: adeseori anamneza vârstnicului are un caracter haotic, aceştia fiind adesea mari povestitori; în afară de aceasta, multiplele comorbidităţi, manifestările somatice din bolile psihice ca şi agravarea sau exagerarea simptomelor secundar afecţiunilor psihice, fac ca anamneza să fie extrem de laborioasă. Anamneza socială. Evaluarea statusului socio-economic (şi abilitatea de a funcţiona în cadrul lui) este crucială în determinarea potenţialului impact a unei boli asupra stării de sănătate şi necesităţii asistenţei medicale. La fel de importantă este şi evaluarea trăirilor şi aşteptărilor familiei. Multe familii care au în îngrijire vârstnici suferinzi au atitudini diferite faţă de aceştia sau de situaţia în care se află:  sentimente de mânie, având de îngrijit un membru de familie dependent;  sentimente de vinovăţie, sentimentul neputinţei de a face mai mult pentru cei pe care îi au în grijă;  aşteptări nerealiste, care se bazează adesea pe lipsa informării corecte a familiei şi pot interfera cu buna îngrijire a vârstnicului. Examenul obiectiv. Particularitatea examenului obiectiv în geriatrie constă în recunoaşterea şi separarea modificărilor legate de îmbătrânire, de cele legate de diverse patologii. Examinări de laborator şi paraclinice. Parametrii de laborator care NU se schimbă secundar îmbătrânirii:  hemoglobina şi hematocritul; leucocite; trombocite;  electroliţi: sodiu, potasiu, clor, bicarbonat, calciu, fosfor;  ureea;  testele funcţionale hepatice: transaminaze, bilirubina, timp de protrombină;  TSH. Orice valori anormale ale acestor parametrii necesită evaluare diagnostică!!! Parametrii de laborator şi paraclinice care sunt frecvent modificate secundar îmbătrânirii: Viteza de sedimentare a hematiilor Creşteri moderate (10-20 mm) pot fi secundare îmbătrânirii. (VSH) Glicemia Scade toleranţa la glucoză; creşteri moderate în timpul afecţiunilor acute sunt frecvente. Creatinina serică Datorită scăderii masei musculare şi scăderii producţiei zilnice de creatinină, valori la limita superioară a normalului sau creşteri chiar mici ale acesteia, pot semnifica afectarea funcţiei renale. Albumina serică Valoarea medie scade (0,5g/ml) cu vârsta, în special în afecţiuni acute; în general indică subnutriţie. Fosfataza alcalină Creşteri minime sunt comune. În cazul unor creşteri mai mari trebuie facută evaluarea hepatică sau a bolii Paget. Fierul seric, capacitatea de legare a Valorile scazute nu sunt în relaţie cu înaintarea în vârstă şi în general ridică suspiciunea de fierului, feritina sângerări gastrointestinale oculte sau subnutriţie. Antigenul specific prostatic Poate fi crescut la pacienţi cu hipertrofie benignă de prostată. Valori important crescute sau creşterea lor în timp relativ scurt ridică suspiciunea de afectare malignă a prostatei. Sumarul de urină Piuria sau bacteriuria asimptomatică sunt frecvente şi rareori necesită tratament; hematuria este însă anormală şi necesită evaluare diagnostică. Radiografia toracică Modificările interstiţiale sunt frecvente la bătrâni. Radiografia osoasă Scăderea densităţii osoase ridică suspiciunea de osteoporoză şi necesită evaluare prin osteodensitometrie. Electrocardiograma Creşterea duratei undei P şi a intervalului P-R, deplasarea la stânga a axului QRS, scăderea amplitudinii complexului QRS şi a undei T. 13 GERONTOLOGIE. ÎMBĂTRÂNIREA PE APARATE ŞI SISTEME. 14 ÎMBĂTRÂNIREA CUTANATĂ. Îmbătrânirea cutanată este consecinţa a două procese strâns întrepătrunse:  îmbătrânirea extrinsecă şi,  îmbătrânirea intrinsecă (cronologică). Îmbătrânirea facială este rezultatul expunerii la soare (îmbătrânire extrinsecă) în proporţie de 80%. Îmbătrânirea intrinsecă, cronologică, are o predispoziţie genetică. Pielea îmbătrânită se caracterizează clinic prin pierderea texturii normale, a elasticităţii, a fermităţii, a tonusului. Modificări morfologice şi funcţionale ale pielii în procesul de îmbătrânire:  scade capacitatea de reînnoire a celulelor epidermului cu subţierea acestuia;  creşte timpul de tranzit al celulelor stratului cornos ;  aplatizarea îngroşărilor epidermale care pătrund între papilele dermice (rete ridges);  aplatizarea joncţiunii dermo-epidermice, cu scăderea suprafeţei acesteia, şi astfel creşterea fragilitaţii pielii şi scăderea transferul de nutrienţi între derm şi straturile epidermale;  diminuă cantitatea de fibre de colagen la nivelul dermului (scădere cu 1% pe decadă) ca urmare a senescenţei fibroblaştilor şi a creşterii activităţii colagenazelor, metaloprotei- nazelor; de asemenea, creşte proporţia de colagen glicozilat, ce influenţează apoptoza (moartea celulară); se modifică raportul diferitelor tipuri de colagen la nivelul dermului (la tineri colagenul I se găseşte în proporţie de 80%, iar colagenul III în proporţie de 15% ; la bătrâni raportul dintre colagenul III şi I creşte în special pe seama scăderii colagenului I). Dermul se subţiază cu 20%;  alterarea fibrelor de elastină cu îngroşarea şi încolăcirea lor;  scade proporţia glicozaminoglicanilor, mai ale la nivelul epidermului;  scade secreţia sebacee şi sudoripară; pielea capătă un aspect uscat, xeros;  scade grăsimea subcutanată;  scade numărul terminaţiilor nervoase, a vaselor capilare şi a glandelor sudoripare;  scade capacităţii de termoreglare;  scade sensibilitatea la arsuri;  scade capacitatea de sinteză a vitaminei D;  scade numărul şi activitatea celulelor Langerhans (macrofagele tegumentare), cu scăderea capacităţii de vindecare a rănilor;  modificările de pigmentaţie: consecinţa acumulării de lipofuscină şi a prezenţei melanocitelor în cuiburi la nivelul joncţiunii dermoepidermice;  foliculii piloşi: -atrofie; -pierdere de melanocite de la baza foliculului (grizonare).  unghii -încetinirea procesului de creştere longitudinală; -creşterea grosimii acestora ; -proces de încurbare (onicogrifoză). 15 ÎMBĂTRÂNIREA OSTEO-MUSCULO-ARTICULARĂ. Masa osoasă variază în cursul vieţii. La terminarea perioadei de creştere se atinge vârful masei osoase; ulterior se produce o scădere progresivă a acesteia. La femei osul trabecular scade cu 20-25% în primii 5 ani după instalarea menopauzei, iar ulterior cu 1% pe an; osul cortical scade cu 10% în primii 5 ani după instalarea menopauzei, iar ulterior cu 1% pe an. La bărbaţi osul trabecularare o scădere constantă < 1% pe an, iar osul cortical scade cu 0,2-0,3% pe an. Astfel, femeile ating mai rapid pragul de „fractură”, care reprezintă nivelul critic de masă osoasă la care chiar traumatisme minore pot determina fracturi. Modificări structurale şi funcţionale musculare:  scăderea masei musculare (aria secţiunii transversale a fibrelor musculare);  scăderea numărului de fibre musculare (în special de tip II);  alterări ale joncţiunii neuromusculare;  pierderea de neuroni motori periferici, cu denervarea în special a fibrelor musculare de tip II;  alterarea functionalităţii reticulului sarcoplasmic cu afectarea transportului de Ca++ şi ca urmare încetinirea contracţiei şi relaxării musculare;  scăderea sintezei lanţurilor grele ale miozinei;  scăderea functionalităţii lanţului respirator mitocondrial, cu scăderea consecutivă a producerii de energie. Modificări biochimice, structurale şi funcţionale articulare:  reducerea conţinutului în apă, proteoglicani şi condroitin-sulfaţi;  creşterea cheratin-sulfaţilor şi acidului hialuronic;  pierderi de tesut cartilaginos, care capătă un aspect neregulat, franjurat.  scăderea capacităţii cartilajului de adaptare la stres mecanic repetat. 16 ÎMBĂTRÂNIREA APARATULUI RESPIRATOR. Respiraţia pulmonară se realizează prin conlucrarea a trei mecanisme:  ventilaţia pulmonară;  difuziunea gazelor prin membrana alveolo-capilară;  perfuzia cu sânge a capilarelor pulmonare. Ventilaţia pulmonară este asigurată de complianţa aparatului respirator, care are două componente: complianţa toracică şi complianţa pulmonară. Complianţa toracică scade cu îmbătrânirea datorită următorilor factori:  modificările formei şi structurii toracelui osteo-articular (rigidizarea cutiei toracice); o calcificarea articulaţiilor sternocostale şi costovertebrale; o îngustarea discurilor intervertebrale; o osteoporoza vertebrală, cu fracturi parţiale sau complete ale vertebrelor, ce conduc la accentuarea cifozei dorsale şi creşterea diametrului antero-posterior al toracelui.  modificările în funcţionalitatea musculaturii respiratorii;  obezitatea;  gravitaţia (poziţia subiectului). Complianţa pulmonară creşte cu îmbătrânirea. Reculul elastic al plamânului sau presiunea elastică pulmonară scade în cursul îmbătranirii normale cu 0,1-0,2 cm H2O/an, secundar modificărilor de la nivelul ţesutului conjunctiv. Modificări morfologice şi funcţionale pulmonare cu îmbătrânirea:  creşte diametrul ductelor alveolare;  alveolele devin mai largi şi mai puţin adânci (mai plate), secundar unui proces de degenerare a fibrelor elastice, care devin rupte şi încolăcite; aplatizarea alveolelor pulmonare determină scăderea suprafeţei alveolare cu 0,27m2/an (de la 75 m2 la 30 ani la 60 m2 la 70 ani). Lărgirea spaţiilor alveolare este omogenă, spre deosebire de distribuţia neomogenă întâlnită în emfizemul pulmonar. Deşi aceste modificări sunt histologic diferite de emfizemul pulmonar (unde există distrucţii ale pereţilor alveolari), ele au fost denumite totuşi „emfizem senil”; termenul nu mai este folosit în prezent.  nu se înregistrează modificări ale calităţii sau cantităţii surfactantului;  nu există modificări ale pneumocitelor de tip II;  scade numărul celulelor epiteliale glandulare de la nivelul căilor aeriene mari; aceasta conduce la o scădere a producţiei de mucus;  scade frecvenţa bătăilor cililor, cu creşterea timpului de cleareance mucociliar;  scade funcţia de epurare mucociliară.  accentuarea dezechilibrului ventilaţie perfuzie (V A/Q), cu o creştere pe de o parte a zonelor slab ventilate (şi datorită creşterii volumului de închidere), dar perfuzate corespunzător (creşterea spaţiului mort), şi pe de altă parte a celor normal ventilate, dar prost perfuzate, având drep consecinţă scăderea oxigenării arteriale (PaO 2) cu vârsta. Valori ale PaO2 între 80-85 mmHg pot fi considerate normale la persoanele peste 75 ani.  creşte valoarea diferenţei presiunii alveolo-arteriale a oxigenului; 17  scade capacitatea de transfer a CO2.  Răspunsul ventilator la hipoxie, şi în special la hipercapnie, este redus la bătrâni cu până la 50%, secundar scăderii controlului de la nivelul chemoreceptorilor centrali (crosa aortică şi bulbul carotidian) şi periferici ;  scade percepţia dispneei asociate cu hipercapnia, hipoxia sau bronhoconstricţia;  scade reflexul de tuse;  creşte prevalenţa tulburărilor de ventilaţie legate de somn. Testele funcţionale pulmonare în îmbătrânirea normală.  creşte volumul rezidual (5-10% pe decadă);  scade capacitatea vitală (20-30 ml/an);  capacitatea pulmonară totală nu se modifică;  creşte raportul volum rezidual/capacitate pulmonară totală;  creşte capacitatea funcţională reziduale (cu 1-3% pe decadă), ceea ce face ca vârstnicii să respire la volume mai mari decât tinerii;  creşte volumul de închidere;  scade volumul expirator maxim pe secundă (VEMS, FEV1) şi capacitatea vitală forţată (FVC), mai accelerat la bărbaţi decât la femei;  valoarea normală a raportului FEV1/FVC este între 0,7 şi 0,8. Valori sub 0,7 reprezintă markeri de obstrucţie aeriană, cu excepţia vârstnicilor la care valori de 0,65-0,7 pot fi normale. De aceea, la vârstnicii peste 70 ani se recomandă utilizarea valorii de 0,65 ca valoare limită sub care să se considere prezenţa obstrucţiei la fluxul aerian;  se modifică şi forma curbelor flow-volume, având un aspect obstructiv chiar şi la cei ce nu au fumat niciodată; (acest aspect poate fi normal la bătrâni);  nu se înregistrează modificări specifice ale formei curbei de volum, deşi valoarea debitului inspirator maxim scade cu îmbătrânirea. 18 ÎMBĂTRÂNIREA APARATULUI CARDIOVASCULAR Îmbătrânirea vasculară. Componenta morfologică a îmbătrânirii arteriale sau remodelarea arterială.  creşterea în diametru a arterelor elastice. Arterele musculare nu îşi modifică, sau îşi modifică foarte puţin diametrul;  creşterea în lungime a arterelor, ceea ce explică aspectul tortuos al aortei şi al marilor trunchiuri arteriale observat la bătrâni. Aceste modificări sunt independente de valorile tensiunii arteriale;  îngroşarea peretelui arterial, în special pe seama intimei (chiar şi la indivizi cu incidenţă redusă a aterosclerozei); distribuţia valorilor intime-medii este mai mare la bătrâni. Cauzele îngroşării intime-medii: o activarea şi proliferarea fibrelor musculare netede (secundar traumatismelor vasculare repetate) şi ulterior migrarea acestora spre intimă prin discontinuităţile de la nivelul laminei elastice interne; o hipertrofia celulelor musculare netede; o migrarea celulelor hematopoietice stem în stratul subendotelial şi diferenţierea ulterioară în celule musculare netede; o înlocuirea elastinei cu colagen; o subţierea şi fragmentarea elastinei; deficienţă în sinteza elastinei şi accelerarea degradării ei; o glicozilarea non-enzimatică a proteinelor din peretele vascular (reacţia Maillard).  pierderea omogenităţii formei şi orientării celulelor endoteliale ce predispune la creşterea turbulenţei la nivelul interfeţei sânge-endoteliu şi creşterea permeabilităţii endoteliale. Componenta funcţională a îmbătrânirii arteriale sau disfuncţia endotelială. Principalele modificări ale funcţiei endoteliale legate de îmbătrânire sunt:  scăderea eliberării de EDHF  scăderea sintezei de PGI2  scăderea sintezei şi eliberării de oxid nitric  creşterea degradării oxidului nitric  creşterea sintezei şi eliberării de endotelină Consecinţele îmbătrânirii arteriale. o Morfologic: rigidizare arterială; o Funcţional: scade complianţa arterială; o Clinic: creşte TA sistolică şi scade TA diastolică; creşte prevalenţa hipertensiunii arteriale sistolice izolate; creşte presiunea pulsului; creşte viteza undei de puls (de la 5 m/s la 10-12 m/s); creşte postsarcina ventriculului stâng: apare hipertrofia ventriculară stângă creşte consumul de oxigen 19 Îmbătrânirea cardiacă.  creştere uşoară în dimensiuni a atriului stâng;  ventriculul stâng devine mai gros şi mai sferic; creşterea uşoară în dimensiuni a septului interventricular şi a peretelui posterior al VS;  îngroşarea şi calcificarea valvelor (îndeosebi aortică);  dilatarea inelelor valvulare;  creşterea grăsimii epicardice;  scăderea densităţii reţelei capilare;  scăderea răspunsului miocardic la stimularea beta-adrenergică: (scăderea nr. de receptori beta, alterarea legăturii dintre proteina G şi adenyl-ciclaza, reducerea capacităţii de activare a adenyl-ciclazei);  creşterea proporţiei de ţesut elastic şi colagen la nivelul sistemului excito-conductor;  acumularea de ţesut adipos în jurul nodului sinusal se, uneori determinând separări chiar totale ale acestuia de restul ţesutului miocardic;  scade numărul de celule pacemaker la nivelul nodului sinusal;  calcificarea părţii stângi a scheletului cardiac cu creşterea incidenţei blocurilor atrio- ventriculare sau intraventriculare;  performanţa sistolică de repaus a VS nu se modifică cu îmbătrânirea (fracţia de scurtare, fracţia de ejecţie);  creşterea FE la efort este mai redusă;  performanţa diastolică a VS este afectată de procesul de îmbătrânire. Umplerea diastolică precoce scade cu aproximativ 50% între 20 şi 80 ani. Umplerea diastolică tardivă, secundară contracţiei atriale, creşte cu vârsta, (determină o creştere legată de îmbătrânire a dimensiunilor atriului stâng). 20 ÎMBĂTRÂNIREA APARATULUI DIGESTIV. Modificări eso-gastro-intestinale în procesul de îmbătrânire.  subţierea mucoasei esofagiene;  reducerea musculaturii esofagiene;  cresterea numărului contracţiilor neperistaltice, cu apariţia disfagiei;  scăderea amplitudinii contracţiilor peristaltice ale musculaturii;  creşte incidenţa diverticulilor esofagieni.  atrofia mucoasei gastrice, cu creşterea incidenţei gastritei atrofice (16% la persoanele peste 70 ani); creşterea incidenţei aclorhidiei;  scaderea activităţii pepsinei;  creşterea nivelelor plasmatice ale gastrinei;  evacuarea stomacului nu este afectată când mesele conţin mai puţin de 500 Kcal, fiind încetinită dacă depăşesc această valoare;  creşte incidenţa ulcerelor gastrice şi a carcinomului gastric.  vilozităţile de la nivelul intestinului subţire devin mai late şi mai scurte.  creşte populaţia bacteriană la nivelul intestinului subţire. Această populaţie bacteriană, pe de o parte acţionează competitiv în absorbţia vitaminei B12, iar pe de altă parte este responsabilă de intoleranţa la lactoză la unii bătrâni;  este afectată absorbţia nutrienţilor, scăzând absorbţia grăsimilor, a calciului şi a fierului.  timpul de tranzit de-a lungul intestinului subţire nu se modifică.  atrofie a celulelor mucoasei şi a glandelor din submucoasă la nivelul colonului.  hipertrofia muscularei mucoasei şi scleroză arteriolară, cu creşterea incidenţei colitei ischemice.  alterarea motilităţii parietale, cu încetinirea tranzitului intestinal este urmată de creşterea prevalenţei constipaţiei habituale.  modificarea florei bacteriene, cu scăderea numărului de bifidobacterii şi creşterea numărului de fungi şi enterobacterii. Ca urmare la bătrâni creşte riscul diareilor infecţioase. Modificări hepato-bilio-pancreatice în procesul de îmbătrânire.  ficatul se reduce în dimensiuni (între 6 şi 28% în intervalul 40-65 ani);  fluxul sanguin hepatic scade cu până la 30%;  dilatarea căilor biliare: limita superioară a diametrului căii biliare principale la bătrâni fiind de 8,5 mm;  microscopic: o pseudocapilarizarea sinusoidelor hepatice (creşterea grosimii celulelor endoteliale cu 40-80% şi o reducere cu 60-80% a fenestraţiilor); o creşterea în volum a hepatocitelor (cu scăderea numărului acestora); o creşterea numărului hepatocitelor binucleate; o scăderea conţinutului de reticul sarcoplasmic; o scăderea activităţii lizozomale şi a unor enzime microzomale (CYP3A). 21 o creşterea volumului mitocondrial şi scăderea numărului acestora. Deşi aceste modificări nu sunt semnificative, asociate scăderii fluxului sanguin hepatic pot fi responsabile de reducerea metabolismului unor medicamente.  funcţia hepatică de detoxifiere, sinteză proteică şi biliară, nu se modifică. De aceea, modificări ale valorilor serice ale bilirubinei, transaminazelor sau fosfatazei alcaline trebuie evaluate clinic şi paraclinic ca la persoanele tinere.  prevalenţa litiazei biliare creşte cu îmbătrânirea; cauze: o populări bacteriene frecvente a arborelui biliar, bacteriile favorizând decojugarea bilirubinei şi astfel favorizând formarea calculilor. o staza biliară. Volumul a jeun a vezicului biliare este mai mare la vârstnici faţă de tineri, dar nu s-au evidenţiat diferenţe în volumul postprandial a acesteia; o creşterea nivelelor colecistokininei; o terapia de substituţie hormonală estrogenică favorizează formarea litiazei biliare.  scade masa pancreatică;  creşterea lipomatozei, fibrozei şi alterărilor epiteliului ductal pancreatic;  dilatarea ductului pancreatic este frecvent întâlnită, dar se consideră că valori de peste 3 mm sunt patologice;  creşte incidenţa chistelor pancreatice;  producţia de amilază rămâne normală, scade însă producţia de lipază şi tripsină. 22 ÎMBĂTRÂNIREA APARATULUI RENO-URINAR A. MODIFICĂRI MORFOLOGICE.  dimensiunile rinichilor cresc până la vârsta de 40-50 ani, după care se are loc o reducere a acestora;  pierdere progresivă a masei renale, evidentă în primul rând la nivelul cortexului (pot fi întâlnite reduceri ale cortexului renal de până la jumătate din valoarea maximă), în timp ce medulara renală este în general neafectată;  creşte prevalenţa chistelor renale simple (30% la peste 50 ani). Glomerulii renali:  scade progresiv numărul de glomeruli normali;  scade progresiv dimensiunea glomerulilor restanţi;  creşte numărul de glomeruli sclerozaţi, îndeosebi a celor din regiunea corticală;  creşte numărul de glomeruli cu şunturi între arteriola aferentă şi cea eferentă, îndeosebi la nivel juxtamedular;  membrana bazală glomerulară se îngroaşă;  creşte matricea mezangială; Tubulii renali:  scăde numărul, volumul şi lungimea lor;  creşte numărul de diverticuli la nivelul tubului contort distal şi colector;  atrofia celulelor tubulare. Modificări vasculare.  hialinizarea arterială;  hiperplazia intimei şi a mediei;  modificări sclerotice „fiziologice” ale pereţilor arteriali renali, (îngroşarea peretelui şi îngustarea lumenului) care pot merge până la compromiterea semnificativă a perfuziei renale, cu apariţia nefropatiei ischemice. B. MODIFICĂRI FUNCŢIONALE.  scade progresiv fluxul plasmatic renal, cu aproximativ 10% pe decadă: de la 600 ml/min/1,73m2 în decada a treia, la 300 ml/min/1,73m2 în decada a noua;  creşte fracţia de filtrare (FF) (normal 16-20%);  scade rata filtrării glomerulare (RFG), după vârsta de 40 ani, cu o medie de 0,8-1 ml/min/1,73m2 pe an. De aceea, la vârsta de 70 ani, valoarea normală medie a RFG este de aproximativ 70 ml/min/1,73m2. Din această cauză, diagnosticul de boală renală cronică se formulează numai pe baza valorii RFG dacă aceasta este mai mică de 60 ml/min/1,73m2, iar la subiecţii cu valori ale RFG între 60 şi 89 ml/min/1,73m2 numai dacă prezintă markeri de afectare renală (modificări structurale sau funcţionale, incluzând modificări ale parametrilor biochimici sanguini sau ale examenului sumar de urină, sau modificări la explorările imagistice reno-urinare). Cu toate că rata filtrării glomerulare scade, creatinina serică nu se modifică, datorită scăderii concomitente a masei musculare cu îmbătrânirea. 23  permeabilitatea barierei glomerulare se modifică doar puţin cu îmbătrânirea. Valorile normale ale proteinuriei sunt de 50 mg/zi, iar ale albuminuriei de 10 mg/zi;  funcţia tubului contort proximal nu este influenţată de îmbătrânire  scade capacitatea rinichiului de a economisi sodiu, ca răspuns la un aport insuficient;  scade capacitatea de concentrare şi de diluare a urinii;  echilibrul acido-bazic poate fi menţinut în limite fiziologice de rinichiul vârstnicului, asemănător cu rinichiul adultului, cât timp nu apare o producţie crescută de acizi, când creşterea excreţiei acide nu atinge gradul pe care îl poate atinge rinichiul unui adult;  poate apare o alterare a metabolismului potasiului, calciului, fosforului şi vitaminei D.  modificări ale tonusului vascular renal, determinat de echilibrul dintre substanţele vasodilatatoare şi cele vasoconstrictoare. Tendinţa în procesul de îmbătrânire este ca răspunsul la substanţele vasodilatatoare (oxidul nitric, EDHF, prostacicline) să se atenueze, în timp ce responsivitatea la substanţele vasoconstrictoare (angiotensina II) să crească. Aceste modificări determină afectare renală, şi în ultimă instanţă scăderea RFG. 24 ÎMBĂTRÂNIREA SISTEMULUI ENDOCRIN. A. Adaptarea endocrină la procesul de îmbătrânire. Hiperparatiroidismul secundar. Hiperaldosteronismul primar. Sindromul Cushing. B. Accelerarea procesului îmbătrânirii secundar modificărilor funcţiei endocrine. Trei sisteme hormonale prezintă o scădere a concentraţiei hormonilor circulanţi în îmbătrânirea normală:  hormonul de creştere şi insulin-like growth factor I (somatopauză);  dehidroepiandrosteronul;  estrogenul (menopauză) şi testosteronul (sindromul de îmbătrânire masculină). 25 SINDROMUL DE ÎMBĂTRÂNIRE MASCULINĂ. Aging Male Syndrome (AMS) reprezintă a condiţie medicală prin care trec toţi bărbaţii între 35 şi 65 ani, dacă nivelele serice hormonale (şi în special ale testosteronului (T)) scad considerabil, care se caracterizează printr-o multitudine de manifestări somatice şi psihice:  scăderea apetitului sexual şi creşterea incidenţei disfuncţiei erectile;  modificări ale stării generale asociind oboseală, depresie, mânie, tulburări ale somnului, alături de o scădere a capacităţii intelectuale;  scăderea masei şi a forţei musculare, asociat creşterii grăsimii viscerale;  creşterea incidenţei sindromului metabolic;  reducerea pilozităţii şi modificări ale pielii, cum ar fi intensificarea ridurilor faciale;  reducerea densităţii minerale osoase cu apariţia osteoporozei. Spre deosebire de femei, procesul de îmbătrânire a sistemului genital masculin este lent şi extrem de variabil de la un individ la altul. Modificări hormonale legate de procesul de îmbătrânire la bărbaţi.  scade progresiv secreţia de testosteron, uneori chiar de la 30 ani, datorită modificărilor celulare şi moleculare de la nivelul fiecărui nivel al mecanismul de reglare a secreţiei acestuia:  hipotalamus scăderea secreţiei GnRH);  hipofiză (scăderea secreţiei LH);  testicul: o scăderea capacităţii secretorii a celulelor Leydig; o creşterea depozitelor de lipofuscină la nivelul celulelor Leydig; o scăderea numărului de celule Leydig funcţionale; o alterarea perfuziei tisulare secundară aterosclerozei; o îngroşarea membranei bazale a tubilor seminiferi.  scad nivelele serice ale testosteronului liber (2%/an);  se modifică ritmul circadian al secreţiei de testosteron, cu dispariţia peak-ului seric matinal dintre ora 0600 şi 0800 ;  scad nivelele serice de androgeni secretaţi de glanda suprarenală, şi în special dehidroepiandrosteronul (DHEA);  scade secreţia de melatonină, cu modificarea profilului secreţiei circadiene a acesteia. Ca o consecinţă, somnul este superficial şi fragmentat. 26 ÎMBĂTRÂNIREA APARATULUI VIZUAL.  scade grăsimea orbitară cu apariţia aspectului adâncit al ochilor (enoftalmie);  creşte laxitatea pleoapelor, ce conduce la apariţia entropionului senil (răsucirea spre interior a pleoapei inferioare şi iritarea corneei de către gene) şi a ectropionului;  apare blefaroptoza;  secreţia lacrimală se reduce;  scade producţia de mucină de către celulele calciforme conjunctivale;  se alterează calitatea lipidelor din secreţia glandelor sebacee de la marginea pleoapelor (glandele Meibomian);  transparenţa corneei poate scădea progresiv, datorită faptului că scade numărul celulelor endoteliale corneene situate pe faţa posterioară a corneei, responsabile de menţinerea clarităţii corneene;  apare arcus senilis (gerontoxon) care nu are semnificaţie patologică; este format din depozite lipidice şi calciu, localizat la periferia corneei;  diametrul pupilei scade progresiv după vârsta de 15 ani. Fibroza irisului reduce capacitatea de acomodare la întuneric. Ochiul necesită dublarea iluminării ambientale la fiecare 13 ani, pentru a-şi menţine capacitatea de recunoaştere în lumină slabă. Uneori culoarea irisului se estompează, fenomenul fiind echivalentul încărunţirii;  cristalinul creşte în dimensiuni şi devine mai rigid, ca urmare a formării continue de straturi de celule epiteliale pe faţa anterioară a acestuia. Consecinţele sunt apariţia prezbiopiei (incapacitatea de a vedea clar obiectele din apropiere) şi cataracta (centrală sau periferică);  camera anterioară se îngustează progresiv secundar îngroşării cristalinului, şi poate conduce la apariţia glaucomului;  corpul vitros suferă un proces de lichefiere, având drept rezultat separarea de retină. Se manifestă în general prin prezenţa de flash-uri de lumină;  creşte pleiomorfismul celulelor epiteliului pigmentar retinian, cu scăderea numărului de celule la nivelul polului posterior, precum şi scăderea concentraţiei de melanină cu afectarea funcţiei epiteliului pigmentar retinian;  membranei Bruch se îngroaşă, cu alterarea transferului nutriţional din capilarele coroidei spre retina externă;  deformarea celulelor cu bastonaşe cu scăderea funcţionalităţii acestora şi implicit alterarea adaptării la întuneric;  deteriorare marcată membranară a celulelor, iar după 40 ani o scădere dramatică a numărului acestora ceea ce determină alterarea percepţiei cromatice şi a interpretării spaţiale;  scade grosimea coroidei; scade densitatea capilarelor coroidale şi lumenul capilarelor de la acest nivel; fluxul sanguin coroidal scade cu 35-42%, iar rezistenţa vasculară coroidală creşte cu 57-93%. 27 ÎMBĂTRÂNIREA APARATULUI AUDITIV. Modificări legate de îmbătrânire ale aparatului auditiv.  pavilionul suferă un proces continuu de creştere;  secreţia de cerumen este mai abundentă şi mai vâscoasă (creşte şi dimensiunea glandelor sebacee de la acest nivel). Ocluzia completă a conductului auditiv este frecvent întâlnită;  îngroşarea membranei timpanice şi pierderea elasticităţii;  scăderea eficienţei articulaţiilor oscioarelor;  disfuncţia celulelor păroase externe determină o pierdere de tip senzorial al auzului, pentru frecventele înalte; cu îmbătrânirea se constată şi o scădere a numărului acestui tip de celule;  afectarea peretelui lateral al cochleei, şi îndeosebi a stria vascularis, ce face să scadă aportul sanguin la acest nivel, determină o afectare a canalelor ionice, cu modificarea gradientelor electrice şi în final disfuncţia celulelor receptoare. Aceste modificări sunt cauze de surditate de tip metabolic;  disfuncţia ganglionului spiral, determină o surditate de tip neural, afectând îndeosebi capacitatea de înţelegere a vorbirii. Totalitatea modificărilor degenerative de la nivelul urechii interne reprezintă cauza principală a surdităţii de percepţie legată de îmbătrânire, cunoscută sub denumirea de prezbiacuzie (auz îmbătrânit). Prezbiacuzia se caracterizează prin:  scăderea sensibilităţii auditive, îndeosebi pentru sunetele înalte;  scăderea capacităţii de a înţelege vorbirea într-un mediu zgomotos;  încetinirea prelucrării centrale a stimulilor acustici;  imposibilitatea de a localiza spaţial sunetele;  este bilaterală şi simetrică. 28 ÎMBĂTRÂNIREA APARATULUI OLFACTIV ŞI GUSTATIV. Modificări legate de îmbătrânire ale aparatului olfactiv şi gustativ.  numărul fibrelor la nivelul bulbului olfactiv scade;  receptorii olfactivi scad semnificativ prin apoptoză;  activarea cortexului orbitofrontal, a hipocampului şi talamusului, ca şi a cerebelului la stimuli olfactivi se realizează mult mai puţin la bătrâni comparativ cu tinerii ;  degenerarea papilelor gustative;  reducerea numărului papilelor gustative;  încetinirea procesului de reînnoire a papilelor gustative este mult mai lentă, şi în special la femei, datorită deficienţei estrogenice. Deficienţa proteică sau a zincului afectează de asemenea reînnoirea papilelor gustative; Efectele săderii capacităţii osmice şi gustative la vârstnici:  scăderea calităţii vieţii;  creşterea incidenţei depresiei şi apatiei;  creşterea acuzelor negative asupra gustului mâncării, cu scăderea apetitului;  creşterea toleranţei pentru mirosurile neplăcute, cu neglijarea igienei corporale. 29 30 PROBLEME SPECIALE ÎN PRACTICA GERIATRICĂ. 31 NUTRIŢIA LA VÂRSTNIC Malnutriţia se defineşte ca deficienţă, exces sau dezechilibru al aportului energetic sau a unuia sau a mai multor nutrienţi (proteine, vitamine, minerale). Prevalenţa subnutriţiei la populaţia vârstnică este mare: 5-10% din vârstnicii ce locuiesc la domiciliu, 25-60% din vârstnicii institutionalizaţi şi 50% din vârstnicii spitalizaţi. Necesitatea evaluării nutriţionale a vârstnicului apare când este întrunită una din următoarele condiţii:  scădere ponderală involuntară de 5% în 30 zile sau 10% în 180 zile sau mai puţin;  IMC <= 21 kg/m2;  pacientul lasă 25% sau mai mult din hrană nemâncată la 2/3 din mese (evaluare pe 7 zile, la un regim de 2000 Kcal/zi). Cauzele scăderii ponderale involuntare la vârstnic. În general, cauzele scăderii ponderale la populaţia vârstnică sunt similare cu cele din populaţia generală şi pot fi clasificate în organice, psihologice şi nonmedicale (socioeconomice). În plus, la vârstnici se adaugă şi cauzele fiziologice, legate de procesul îmbătrânirii. Până la 25% din cazuri cauzele pot rămâne necunoscute în ciuda unei evaluări complete. Cauzele scăderii involuntare în greutate la bătrâni: Fiziologice Organice Psihologice Socio-economice Alterarea gustului Dentiţia Depresia Status economic (sărăcia) Alterarea mirosului Boli (neoplazii, ICC, Evenimente Capacitatea de a BPOC, IRC, cotidiene stresante cumpăra mâncare hipertiroidism) Dereglarea Medicaţia Singurătatea Capacitatea de a găti mecanismului saţietăţii Scăderea acidităţii Anxietatea Abuzul asupra gastrice vârstnicilor Scăderea masei Alcoolismul musculare (sarcopenia) Tulburările Demenţa deglutiţiei Dereglarea mecanismului saţietăţii.  scăderea numărului de receptori pentru opioide  scăderea nivelelor plasmatice şi din lichidul cefalorahidian al opioidelor.  scăderea nivelelor serice de leptină. 32  scăderea capacităţii fundusului gastric de a se relaxa ca urmare a scăderii oxid-nitric-sintetazei la bătrâni şi implicit a nivelelor oxidului nitric, cu rol de miorelaxare.  creşterea nivelelor serice ale colecistokininei (CCK). Tulburările deglutiţiei.  timpul oral : o scăderea secreţiei salivare o scăderea forţei musculare a limbii o atrofia/sarcopenia muşchilor marticatori, o prelungirea timpului de răspuns motor al muşchilor masticatori  timpul faringian : o scăderea presiunii de contracţie faringiene o scăderea pliabilităţii epiglotei o scăderea capacităţii senzoriale a laringofaringelui o osificarea cartilajelor o ptoza laringiană.  timpul esofagian, o amplitudinea şi viteza undelor peristaltice scade o apar dismotilităţi esofagiene o comprimarea esofagului de coloana vertebrală (cifoza senilă) sau de aorta dilatată şi rigidă. Medicaţia joacă un rol important în scăderea apetitului şi scăderea ponderală a vârstnicului. Mecanismele prin care intervin sunt numeroase:  anorexia: amantadina, amfetamine, antibiotice, digoxin, levodopa, metformin, teofilina  xerostomia: anticolinergice, antihistaminice, clonidina, diureticele de ansă.  disgeuzia şi/sau disosmia: allopurinol, IECA, antibiotice, anticolinergice, antihistaminice, blocanţii canalelor de calciu, carbamazepina, preparatele de fier, spironolactona, statine.  disfagia: antibiotice, bifosfonaţi, levodopa, AINS, teofilina  greţuri sau vărsături: amantadina, antibiotice, digoxin, terapia de substituţie hormonală, preparatele de fier, levodopa, potasiu, statinele, teofilina. Diagnosticul malnutriţiei. Evaluarea medicală trebuie să înceapă cu o anamneză amănunţită şi un examen fizic complet, cu accent pe principalii factori medicali, funcţionali, psihologici şi socio-economici. Gradul şi ritmul scăderii ponderale propriu-zise reprezintă prima informaţie care trebuie obţinută anamnestic. Identificarea problemelor funcţionale (Activities of Daily Living - ADL şi Instrumental Activities of Daily Living - IADL) şi a celor sociale ce pot interfera cu capacitatea alimentării corespunzătoare este de importanţă primordială la vârstnici. Evaluarea funcţiei cognitive (Mini Mental State Examination - MMSE) este de asemenea necesară. Examenul fizic trebuie condus după informaţiile obţinute din anamneză, cu evaluarea manifestărilor legate primar de deficienţele nutriţionale:  Piele: eritem psoriaziform, paloare, hipercheratoza foliculară, peteşii perifoliculare, dermatită exfoliativă, echimoze, îngroşare şi uscăciune;  Cap: slăbiciunea muşchilor temporali;  Păr: rar, subţire, uşor de smuls;  Ochi: alterarea vederii nocturne, fotofobie, arsuri, vascularizatie corneană, xerosis 33  Gura: glosită, sângerare gingivală, cheiloza, stomatita angulara, fisuri linguale, atrofie linguala, limba roşie, striată;  Gât: guşă, mărirea parotidelor;  Torace: mătănii costale;  Abdomen: diaree, distensie, hepatomegalie;  Extremităţi: edeme, dureri osoase, slăbire musculară;  Unghii: distrofie, linii transverse;  Neurologice: tetanie, parestezii, hiporeflexie, pierderea sensibilităţii vibratorii;  Psihice: demenţă. Măsurătorile antropometrice. Indicele de masă corporală [IMC = greutate (kg) / înălţime2 (m)] reprezintă raportul greutăţii (în kg) la pătratul înălţimii (în metri). Valorile normale ale IMC la vârstnici sunt: 24-29 kg/m2. Datorită tulburărilor de statică vertebrală, a imobilizării la pat sau în scaun cu rotile şi astfel a dificultăţilor în determinarea corectă a înălţimii, adesea IMC nu poate fi utilizat în evaluarea nutriţională a vârstnicului. Măsurarea pliului cutanat. Este o manevră uşor de realizat, nu este influenţată de hidratare, ca greutatea, şi este independentă de înălţime. Măsurătorile se efectuează la nivelul tricepsului, gambei, suprailiac sau subscapular. Evaluarea de laborator.  Nivelele albuminei serice: -cel mai frecvent utilizat marker biochimic pentru evaluarea subnutriţiei; -bun indicator al statusului nutriţional de bază; -mai puţin utilă în evaluarea eficacităţii intervenţiilor nutriţionale acute. -nivelele serice ale albuminei sunt dependente de: -schimbările posturale; clinostatismul prelungit determină creşterea volumului intravascular, şi astfel, secundar hemodiluţiei, scăderea nivelelor serice ale albuminei cu până la 0,5 mg%. -citokine (TNF, IL2 şi IL6) (prezente frecvent în afecţiunile acute inhibă sinteza albuminei). -valori ale albuminemiei mai mici de 3,5 mg% sunt puternic sugestive de malnutriţie, iar valori mai mici de 3,2 mg% reprezintă predictori importanţi ai mortalităţii şi morbidităţii la vârstnic.  Nivelele serice ale colesterolului: -valori sub 160 mg% sugerează nivele scăzute de lipoproteine. -utilitatea nivelelor serice ale colesterolului ca test de screening este limitată (pentru că apare tardiv în evoluţia subnutriţiei).  Prealbumina reprezintă o alegere mai bună în evaluarea malnutriţiei, având timp de înjumătăţire mai scurt (2-4 zile). Valorile serice normale ale acesteia sunt de 15,7-29,6 mg/dl. În malnutriţia uşoară valorile sunt de 12-15 mg/dl, în cea moderată de 8-10 mg/dl, iar în cea severă de sub 8 mg/dl.  Nivelele serice ale leptinei pot fi utilizate în evaluarea statusului nutriţional şi la vârstnicii cu afecţiuni acute, cât timp, spre deosebire de albumină şi prealbumină, -nivelele acesteia nu sunt influenţate de afecţiuni acute. -valorile limită sub care nivelele serice ale leptinei sunt considerate drept marker al malnutriţiei sunt 4 g/l la bărbaţi (sensibilitate 0,89 şi specificitate 0,82) şi 6.48 g/l la femei (sensibilitate 0,90 şi specificitate 0,83). 34  Numărul total de limfocite poate fi utilizat ca marker al subnutriţiei. O valoare mai mică de 1500/mm3 se asociază cu o creştere a mortalităţii de patru ori. Valori sub 800/mm3 indică subnutriţie severă. ALIMENTAŢIA VÂRSTNICULUI Vârstnicii nu sunt versiuni îmbătrânite ale tinerilor. Ei au trăsături metabolice diferite, care necesită nutriţie adecvată. Cu îmbătrânirea, variabilitatea necesităţilor nutriţionale ale vârstnicilor devine mai largă. Necesităţile energetice ale vârstnicului sunt mai reduse în comparaţie cu adulţii: 2100 kcal/zi la bărbaţi şi 1900 kcal/zi la femei. Aportul proteic (cel mai important, proteinele având atât rol energetic cât şi funcţional) trebuie să fie de 0,8-1g/kg/zi sau mai mare în cazul vârstnicilor subnutriţi. Consumul lipidic nu diferă la vârstnici faţă de adulţi, el reprezentând 30% din totalul energetic (din care nu mai mult de 10% grăsimi saturate). Componenta majoră în aportul energetic trebuie să fie reprezentată de glucide (50%). Necesarul de vitamine şi minerale. Suplimentele nutriţionale Vitamina B12 Prevalenţa deficienţei de vitamină B12 (cobalamină) la vârstnici se estimează a fi de 20% (3-44%, funcţie de criteriile utilizate pentru diagnostic). Doza zilnică de vitamină B12 să fie de 3 μg (4-6 μg la vârstnici). Cele mai importante surse naturale de vitamină B12 sunt carnea (în special ficatul şi scoicile), laptele (2,5μg/l) şi ouăle (0,6-0,7μg/buc). Criteriile pentru afirmarea diagnosticului de hipovitaminoză B12 la vârstnici sunt:  nivele serice ale cobalaminei sub 150 pmol/l, la două determinări succesive;  nivele serice ale cobalaminei sub 150 pmol/l ŞI nivele serice al homocisteine peste 13 μmol/l SAU ale acidului metilmalonic peste 0,4 μmol/l (în absenţa insuficienţei renale şi a deficitului de folaţi şi vitamină B6);  nivele serice ale holo-transcobalaminei sub 35 pmol/l. Manifestările clinice ale deficienţei de cobalamină sunt numeroase şi polimorfe:  hematologice (macrocitoză, megaloblastoză medulară, trombocitopenie şi neutropenie, anemie hemolitică),  neuropsihiatrice (nevrite, sindroame cerebeloase, depresie, accidente vasculare cerebrale),  digestive (glosită Hunter, icter, dureri abdominale, icter, greţuri, vărsături),  ginecologice (atrofia mucoasei vaginale, infecţii urinare)  vasculare (tromboze venoase, angină pectorală). Cauzele deficienţei de vitamina B12 la bătrâni:  consum scăzut de alimentele de origine animală;  scăderea capacităţii de clivare a vitaminei B12 de proteina de transport, datorită incidenţei crescute a aclorhidriei;  scăderea cantităţii disponibile pentru absorbţie a vitaminei B12 la nivelul intestinului subţire proximal (jejun), datorită creşterii populaţiei bacteriene la acest nivel secundar aclorhidiei;  scăderea biodisponibilităţii proteinei de transport a vitaminei B12 (transcobalamina). 35 Toţi subiecţii de peste 65 ani, malnutriţi, instituţionalizaţi, sau cei cu manifestări hematologice sau neuromusculare indiferent de vârstă, trebuie evaluaţi screening pentru deficienţa de vitamină B12. Vitamina D şi calciu Calciul este un nutrient esenţial. În timp ce 99% din calciu este prezent la nivelul scheletului, restul de 1% se găseşte în compartimentul intra- şi extracelular al organismului, având rol important în conducerea nervoasă, permeabilitatea membranară, contracţia musculară şi coagulare. Absorbţia şi excreţia calciului se modifică cu îmbătrânirea. Datorită scăderii suprafeţei de absorbţie intestinală, a reducerii sintezei cutanate de vitamină D şi a hidroxilării vitaminei D la nivel renal, a reducerii aportului alimentar de calciu, cu vârsta apare un deficit al calciului circulant, compensat însă prin creşterea absorbţiei acestuia de la nivel osos şi creşterea reabsorbţiei de calciu la nivel renal. Necesarul zilnic de calciu, după vârsta de 50 ani este de 1200mg (dar nu mai mult de 1500 mg). Şi la bărbaţi, aportul zilnic de calciu trebuie să fie de minim 1200 mg, pentru îmbunătăţirea densităţii minerale osoase, într-o măsură comparativă cu a femeilor (Reid, 2008). Aportul mediu zilnic de calciu prin alimentaţie al subiecţilor de peste 50 ani este de 600-700 mg/zi. Suplimentarea cu preparate de calciu (carbonat, citrat) este utilă, dar administrarea trebuie să se facă cu prudenţă cât timp un studiu recent (Bolland, 2008) a demonstrat că suplimentarea cu calciu în postmenopauză la femeile sănătoase creşte mortalitatea de cauză cardiovasculară. Vitamina D joacă un rol important în menţinerea statusului normal al sistemului osos şi muscular (inclusiv în prevenţia căderilor), în imunitate (vitamina D este un potent imunomodulator care reglează prezentarea antigenilor, răspunsul antimicrobian al macrofagelor, proliferarea celulelor T şi producţia de citokine), şi are un rol profilactic în patologia cardiovasculară (Lee, 2008) şi oncologică. La oameni, sinteza vitaminei D depinde de expunerea tegumentară la soare. Razele ultraviolete convertesc precursorul vitaminei D, 7-dehidrocolesterol, în previtamină D, care este apoi rapid izomerizat în vitamina D3 (colecalciferol). Colecalciferolul este iniţial hidroxilat la nivelul ficatului în 25-hidroxi-colecalciferol [25(OH)D3], iar apoi la nivel renal în 1,25- dihydroxycholecalciferol [1,25(OH)2 D3 - calcitriol]. Calcitriolul este forma activă a vitaminei D şi îşi exercită acţiunea prin legare de receptorii specifici ai vitaminei D. Ca urmare, calcitriolul este mai degrabă un hormon, decât o vitamină. În plus, numeroase celule înafara celor de la nivelul rinichiului posedă 1-alpa-hidroxilază, având astfel capacitatea de a converti 25(OH)D3 în calcitriol, care acţionează ca un factor autocrin şi joacă un rol important în reglarea proliferării celulare şi astfel în prevenţia cancerului. Expunerea la lumină ultravioletă a unor zone largi tegumentare (membre şi torace) în doze care ar putea determina arsuri tegumentare moderate are ca efect producerea şi eliberarea a 10.000-20.000 UI în următoarele 24 ore, proces variabil cu anotimpul, latitudinea şi culoarea tegumentară. Expunerea prelungită la soare nu determină intoxicare cu vitamină D. Vitamina D se găseşte în relativ puţine produse alimentare: hering (1600 UI/100 g), sardine (600 UI/100 g), ton (240 UI/100 g), ouă (20UI/buc). Deși există un consens general că prevenirea deficitului de vitamina D este o prioritate de sănătate publică, mai puţin există un acord asupra pragului nivelului seric de 25- hidroxivitamina D care definește deficitul de vitamina D. Cu toate acestea, în prezent se consideră că nivelurile serice de 25 (OH) D sub 30 nmol / L reflectă deficit de vitamina D şi riscul asociat crescut de boli osoase metabolice. Deficienţa francă de vitamină D se defineşte ca nivele serice ale acesteia mai mici de 20 ng/ml. La nivel european, cu toate că există diferenţe mari între state şi între diferite grupe 36 populaţionale, deficienţa de vitamina D este în medie de 13%. Bătrânii prezintă un risc crescut de deficienţă de vitamină D, prevalenţa hipovitaminozei D fiind de 40-90%. Mai mult de 50% dintre femeile în postmenopauză care urmează tratament pentru osteoporoză au nivele scăzute ale vitaminei D. Cauzele deficienţei de vitamină D la bătrani sunt multiple. Odată cu înaintarea în vârstă, expunerea solară este de obicei limitată din cauza modificărilor unor caracteristici ale stilului de viață, cum ar fi îmbrăcămintea sau activitatea în aer liber. Dieta poate deveni mai puțin variată, cu un conținut de vitamina D naturală mai mic. Insă cea mai importantă cauză este faptul că producția cutanată de vitamina D, ca urmare a unei expuneri standard la radiaţia UVB scade odata cu varsta, din cauza modificărilor atrofice cutanate. De asemenea, din cauza diminuării funcției renale odată cu vârsta, scade si producţia la acest nivel de 1,25 (OH) 2D . În ce priveşte necesarul zilnic de vitamină D consensul general este că doza recomandată în prezent pentru vârstnici este de departe prea mică. În prezent FDA recomandă 400 UI de vitamină D la subiecţii cu vârsta între 51-70 ani, şi 600 UI la cei peste 70 ani, în timp ce Fundaţia Naţională Americană de Osteoporoză recomandă o doză de 800-1000 UI pentru adulţii de peste 50 ani. Evidenţele subliniază necesitatea ca fiecare subiect să primească atâta vitamină D cât are nevoie pentru ca nivelele serice ale acesteia să se situeze între 32 şi 40 ng/ml. Suplimentarea cu vitamină D este în general sigură şi fără toxicitate în absenţa hiperparatiroidismului, chiar şi la doze de 10.000 UI/zi. Nu s-au descris efecte adverse la vitamina D până la concentraţii serice de 56 ng/ml. Tratamentul malnutriţiei. Tratamentul scăderii ponderale involuntare este adresat direct cauzei primare, identificarea şi tratamentul acesteia fiind prima prioritate. În timpul evaluării etiologiei sau dacă aceasta nu este foarte bine definită, scopul tratamentului este încetinirea pierderii în continuare a greutăţii, măsurile nonfarmacologice având o importanţă deosebită. Tratamentul nonfarmacologic. Metode:  minimizarea restricţiilor dietetice. Dietele restictive (sărace în sare sau grăsimi) nu numai că reduc apetitul, dar adesori sunt şi reduse energetic;  optimizarea aportului energetic prin administrarea de alimente cu conţinut energetic ridicat la masa principală; de asemenea mese mai frecvente, chiar mai reduse cantitativ pot creşte aportul nutriţional;  optimizarea consistenţei alimentelor. Uşurarea mestecării alimentelor poate stimula creşterea apetitului şi minimizează efortul asociat cu mestecarea;  evitarea alimentelor şi băuturilor gazoase care pot conduce la distensie gastrică şi astfel la saţietate precoce;  asigurarea unei igiene orale corespunzătoare;  asigurarea companiei la masă poate asigura creşterea apetitului prin îmbunătăţirea dispoziţiei. De asemenea, în condiţiile prezenţei unor disabilităţi fizice sau cognitive este necesar ajutor în procesul alimentării;  utilizarea aditivilor aromatici poate contracara creşterea legată de vârstă a pragului senzaţiei gustative sau a mirosului;  exerciţiul fizic sistematic favorizează hipertrofia musculară şi astfel creşterea masei musculare, şi de asemenea poate stimula apetitul;  suplimentarea vitaminică este utilă, cât timp majoritatea vârstnicilor subnutriţi au cel puţin o carenţă vitaminică;  utilizarea serviciilor de asistenţă socială. 37 Tratamentul farmacologic. Deşi medicamentele pot fi de folos în ameliorarea apetitului şi creşterea ponderală la vârstnicii cu scădere involuntară în greutate, ele nu pot fi considerate prima linie terapeutică. Chiar dacă pe termen scurt sunt benefice în creşterea ponderală, efectele pe termen lung asupra calităţii vieţii vârstnicului nu sunt cunoscute. O serie de medicamente sunt utilizate în stimularea creşterii ponderale, dar nici unul nu are acceptul FDA de utilizare la vârstnicii cu scădere ponderală. 38 DESHIDRATAREA. Deshidratarea este o condiţie frecvent întâlnită la persoanele vârstnice, reprezentând una din cele 10 mai frecvente diagnostice de internare la persoanele peste 65 ani. Modificări legate de procesul de îmbătrânire pentru creşterea riscului de deshidratare.  apa totală scade, pe seama scăderii ţesutului muscular şi a creşterii ţesutului adipos. Procentul de apă din organism poate scădea la bătrâni sub 50%, şi chiar mai mult, la vârstnicii de sex feminin.  modificări morfologice şi funcţionale la nivelul rinichiului.  scade percepţiei setei. Factori de risc pentru deshidratare la vârstnici.  febra, vărsăturile, diareea;  diabetul zaharat;  Boala Alzheimer;  dependenţa de anturaj pentru aprovizionarea cu lichide;  restricţiile lichidiene pentru evitarea accidentelor urinare (incontinenţa);  medicamente (glicozidele cardiace pot scădea aportul de lichide, diureticele de ansă pot produce hipernatremii, iar laxativele cresc riscul de deshidratare). Necesarul minim de lichide pentru vârstnici. Aportul de lichide trebuie să fie echivalent cu pierderea de apă prin transpiraţie, perspiraţie, respiraţie, urină şi fecale.  Formula Chernoff: 30 ml/kg, cu un minim aport de 1500 ml/zi (la 75 kg: =2100 ml/zi)  Formula Gasper: 100 ml/kg pentru primele 10 kg + 50 ml/kg pentru următoarele 10 kg + 15 ml/kg pentru restul greutăţii (la 75 kg: =2325 ml/zi) 39 DELIRUL Termenul „delirium” provine din cuvântul latin „delirare” care înseamnă „o deviere de la brazdă (traiectorie)”; de asemenea, se poate referi la o stare de agitaţie marcată, iar în limbajul curent este adesea utilizat pentru a descrie o stare de nebunie. Epidemiologie. Prevalenţa delirului variază între 15 şi 60% funcţie de populaţia studiată şi metodologia utilizată. Cele mai mari prevalenţe de întâlnesc la subiecţii spitalizaţi. Prevalenţa delirului la internare este de 14-24%, putând creşte până la 56% pe parcursul internării. Delirul apare la 15-53% dintre vârstnici în postoperator, şi la 70% dintre vârstnicii din unităţile de terapie intensivă. Delirul apare până la 83% dintre vârstnici în perioadele ante-finem. În populaţia generală, vârstnică, neinstituţionalizată, prevalenţa delirului este de 1-2%, ajungând până la 14% la vârsta de 85 ani. Mai mult, la 10-30% dintre vârstnicii care se prezintă în unităţi de urgenţă delirul este un simptom care prevesteşte un prognostic sever. Mortalitatea printre subiecţii spitalizaţi care au dezvoltat un episod delirant variază între 22 şi 76%, asemănătoare cu mortalitatea din infarctul miocardic acut şi stările septice. Mortalitatea la un an a subiecţilor cu episoade delirante este de 10-40%. Factori predispozanţi şi precipitanţi în apariţia delirului. Factori predispozanţi:  demografici: vârsta înaintată, sexul masculin;  statusul cognitiv preexistent;  statusul functional: dependenta functionala, imobilizarea, istoric de cadere)  afectarea senzoriala  malnutritia  polimedicaţia (şi în special medicamentele cu efect anticolinergic);  comorbiditati multiple Factori precipitanţi:  boli intercurente;  imobilizarea la pat (grilaje, sonde vezicale, perfuzii prelungite);  factori ambientali (deprivarea senzorială şi izolarea socială);  pentru pacienţii spitalizaţi, factorii care cresc severitatea delirului sunt tipul secţiei în care sunt internaţi (ATI, chirurgie), absenţa ceasului, a ochelarilor şi a membrilor familiei. 40 Fiziopatologie. Mecanismele care intervin în declanşarea delirului şi care explică incidenţa mai mare a acestuia la vârstnici sunt:  afectarea barierei hemato-encefalice pentru toxine secundară îmbătrânirii;  reducerea metabolismului cerebral;  scăderea sintezei de acetilcolină;  dezechilibrul între activitatea centrală colinergică şi noradrenergică;  excesul dopaminergic;  stresul cronic (prin boală) activează sistemul nervos simpatic şi axul hipotalamo-hipofizo- adrenocortical, cu creşterea nivelelor de citokine (interleukina-1, interleukina-2, interleukina-6, TNF-ά şi interferonul cu creşterea permeabilităţii barierei hemato- encefalice şi afectarea neurotransmiţătorilor) şi hipercortisolism. Acesta din urmă are efecte nocive asupra receptorilor 5-HT1A ai serotoninei de la nivelul hipocampului. Tabloul clinic.  afectarea stării de conştienţă variază de la incapacitatea de menţinere a atenţiei până la somnolenţă şi inconştienţă. Formele moderate de afectare a stării de conştienţă sunt cele mai frecvente şi adesea nerecunoscute. Există un contrast paradoxal între reducerea stării de conştienţă şi creşterea capacităţii de a se trezi; un bătrân somnoros poate trece rapid într-o stare de vigilenţă cu teamă sau agresivitate.  afectarea percepţiei. Cel mai frecvent întâlnite sunt halucinaţiile vizuale (insecte, oameni) şi iluziile. Percepţia greşită a propriului corp nu este rar întâlnită: unii se simt mai mari, alţii mai mici, sau au senzaţia de plutire. Interpretarea timpului poate fi afectată: o zi poate părea ca o săptămână, o săptămână ca şi câteva ore. Aceste fenomene nu sunt nici invariabil prezente, şi nici diagnostice. Adesea acestea nu sunt nici chiar raportate de pacienţi, care mai au încă capacitatea de a realiza că ar putea fi etichetaţi ca „nebuni”.  afectarea gândirii abstracte şi a capacităţii de înţelegere. Logica şi judecata sunt afectate de delir. Afectarea memoriei este semnul cel mai constant întâlnit în delir. Memorarea este afectată în principal prin lipsa atenţiei şi perturbarea stării de conştienţă. Astfel, mulţi pacienţi, după revenirea din delir, îşi amintesc foarte puţin din experienţele trăite, cu excepţia poate a halucinaţiilor bizare sau orifiante. Memoria de scurtă durată este afectată mai mult ca cea de lungă durată, şi contribuie la apariţia dezorientării, care mai devreme sau mai târziu este întâlnită în delir (temporală sau spaţială cel mai frecvent, dar şi pentru persoane).  afectarea psiho-motorie. Starea de hiperactivitate cu agitaţie este mai rar întâlnită în delirul vârstnicului în comparaţie cu starea de inactivitate, apatie, deşi trecerea de la una la alta se poate produce brusc. Tremorul este evident, în special când pacientul încearcă să ţină o cană sau un pahar.  afectarea cicului somn-veghe reprezintă a doua trăsătură de bază în delir (prima fiind afectarea cognitivă). Caracteristic este inversarea ciclului nictemeral, cu somnolenţă diurnă şi insomnie noaptea.  tuburările emoţionale. Cu toate că apatia este cea mai frecventă condiţie întâlnită în delirul vârstnicului, se pot întâlni şi mânia, iritarea, teama, consternarea, depresia sau chiar euforia. Cu excepţia apatiei, pentru stările emoţionale labilitatea este caracteristică, râsul fiind urmat de plâns, plânsul de furie, furia de teamă, şi teama din nou de râs, sau oricare din acestea terminându-se printr-un somn brusc instalat. Mânia se poate asocia cu agresiune sau paranoia, frica cu încercarea de a scăpa, euforia cu dezinhibiţie sexuală, toate putând crea dificultăţi în administrare. Trebuie reţinut că oricât ar fi pacientul de afectat, statusul respectiv nu durează foarte mult. 41 Funcţie de starea de vigilenţă şi activitatea psiho-motorie se disting trei tipuri de delir:  Hiperalert-hiperactiv: pacientul este agitat, distras, sunt prezente halucinaţiile şi prezintă manifestări vegetative ca tremor, transpiraţie, tahicardie, creşterea tensiunii arteriale, polipnee, gură uscată şi pupile dilatate;  Hipoalert-hipoactiv: pacient letargic, necomunicativ, frecvent incontinent;  Forma mixtă, cu trecere imprevizibilă de la o formă la alta. Diagnostic. Cele mai utilizate metode standardizate pentru evaluarea delirului în practica clinică şi cercetare sunt criteriile diagnostice ale Diagnostic and Statistical Manual of Mental Disorders (DSM-5) şi International Classification of Diseases (ICD-10). Criteriile DSM au o sensibilitate mai mare, pe când criteriile ICM au o specificitate mai mare. Metoda de Evaluare a Stărilor Confuzionale (Confusion Assessment Method [CAM]) (sensibilitate şi specificitate peste 95%), reprezintă un algoritm diagnostic simplificat, util pentru medicul non-psihiatru în depistarea rapidă şi precisă a delirului în practica clinică, cu obligativitatea încadrării diagnostice ulterioare în criteriile DSM-5. Delirium Rating Scale (DRS) reprezintă cea mai utilă metodă de evaluare a severităţii simptomelor. Metoda de Evaluare a Stărilor Confuzionale. Pentru diagnosticul delirului sunt necesare prezenţa condiţiilor 1 şi 2, şi fie 3, fie 4. 1. Modificări acute în statusul mental, cu caracter fluctuant.  Sunt evidenţe de alterare cognitivă faţă de statusul de fond al pacientului?  Comportamentul anormal prezintă fluctuaţii pe parcursul unei zile (să apară sau să dispară, să crescă sau să descrească în severitate)? 2. Lipsă de concentrare.  Pacientul are dificultăţi de concentrare a atenţiei (atenţia îi poate fi distrasă cu uşurinţă sau are dificultăţi în a-şi aminti ceea ce tocmai a spus); 3. Gândire dezorganizată.  Este gândirea pacientului dezorganizată sau incoerentă (conversaţie dezlânată sau irelevantă, ideaţie neclară sau ilogică, fugă de idei) 4. Modificări ale stării de conştienţă.  Pacientul este precaut sau agitat, letargic sau provocator, stuporos sau greu de trezit. Implicaţii clinice ale delirului. Delirul reprezintă o condiţie clinică importantă nu numai pentru faptul că este frecvent, dar şi pentru că vârstnicii care dezvoltă un apisod delirant au în general un prognostic prost. La vârstnici, delirul este adesea o manifestare a unei boli acute subjacente, cum ar fi pneumonia sau infarctul miocardic acut. Nerecunoaşterea delirului şi a cauzelor sale poate avea consecinţe nedorite. Conduita în faţa unui pacient cu delir poate reprezenta o adevărată provocare pentru clinician. Pe de altă parte, delirul reprezintă un factor de risc independent pentru creşterea duratei spitalizării şi a costurilor serviciilor de sănătate. De asemenea, delirul se asociază cu o scădere a capacităţii funcţionale şi creşterea gradului de dependenţă. Declinul cognitiv nu este numai un factor predispozant al delirului, fiind dovedit faptul că delirul agravează independent funcţia cognitivă. Mortalitatea în delir este crescută. 42 Evoluţie. Debutul tipic al delirului este brusc; într-o zi poate fi absent, pentru ca a doua zi să apară. Simptome prodromale ca nelinişte, agitaţie nocturnă, somnolenţă diurnă, iritabilitate, hipersensibilitate la zgomot şi lumină cu câteva zile înainte de debutul acestuia, sunt de fapt manifestări minore ale delirului. În general durează până la o săptămână sau două (s-au descris cazuri cu durata până la 6 luni [OMS 1992]), diminuând pe măsură ce boala subjacentă se ameliorează; recuperarea cognitivă este mai tardivă decât cea fizică. Diagnosticul diferenţial se face în primul rând cu stările demenţiale. Alte diagnostice care intră în discuţie sunt mania, depresia, schizofrenia, isteria, epilepsia. Fără anamneză distincţia dintre delir şi demenţă este dificilă. Afectarea cognitivă, reacţiile afective şi afectarea percepţiei sunt comune la ambele, iar afectarea stării de conştienţănu este întotdeauna prezentă în delir, şi nici întotdeauna absentă la cei cu demenţă. Halucinaţiile sunt prezente şi la cei cu demenţă, dar aceştia mai degrabă văd, decât aud lucruri. Delirul poate să nu se asocieze unei cauze organice manifeste la până la 25% dintre cazuri, în timp ce cei cu demenţă nu sunt rar bolnavi. Uneori durata delirului (până la 6 luni; OMS 1992) se poate suprapune peste cea a demenţei. Pe de altă parte, debutul delirului este acut, şi chiar la cei cu demenţă se înregistrează o modificare acută a statusului cognitiv şi funcţional. Alterarea stării de conştienţă apare frecvent în primele 24 ore de evoluţie, şi adesea sunt evidente semnele unei boli organice subjacente. Halucinaţiile şi iluziile domină tabloul clinic în delir mai intens ca în demenţă. Evoluţia în delir este fie spre deces, fie spre recuperare, spre deosebire de demenţă în care evoluţia este continuă spre deces. Prevenţie şi tratament. Datorită implicaţiilor prognostice negative ale delirului, prevenţia instalării delirului are o importanţă majoră. Prevenţia primară priveşte evitarea instalării delirului (evaluarea prezenţei factorilor predispozanţi şi precipitanţi, şi corectarea lor), în timp ce prevenţia secundară are drept scop reducerea duratei şi a severităţii delirului. Trialul Yale Delirium Prevention a demonstrat eficacitatea măsurilor preventive îndreptate în şase direcţii:  funcţia cognitivă;  imobilizarea;  deprivarea de somn;  afectarea vizuală;  afectarea auditivă;  malnutriţie - deshidratarea. Principii generale de tratament a delirului:  prevenirea, identificarea, înlăturarea şi/sau tratamentul cauzei sau cauzelor precipitante sau predispozante ale delirului;  influenţarea tulburărilor comportamentale prin metode non-farmacologice, sau dacă este necesar prin metode farmacologice;  anticiparea şi prevenirea complicaţiilor delirului;  asigurarea suportului funcţional. Tratamentul cauzelor predispozante sau precipitante ale delirului poate conduce la dispariţia acestuia sau la scurtarea duratei lui. Medicamentele reprezintă cea mai frecventă cauză reversibilă pentru delir, iar recenzia medicaţiei urmate este obligatorie la pacienţii. Dacă un medicament este suspicionat a fi cauza delirului el trebuie întrerupt dacă este posibil, sau 43 eventual administrat în doza cea mai mică posibilă. Este important de subliniat că şi întreruperea medicaţiei (în particula a psihotropelor) sau a alcoolului poate declanşa delirul. Deprivarea senzorială este rareori singura cauză de declanşare a delirului, dar este adesea un factor important. Dispariţia mediului familiar ambiental şi personal poate accentua agitaţia. Conduita necesită:  iluminare corespunzătoare;  utilizarea de ceasuri şi calendare pentru îmbunătăţirea orientării;  eliminarea zgomotelor neaşteptate şi iritante (alarme);  utilizarea protezelor auditive şi vizuale;  abordarea calmă a pacientului;  supraveghere continuă din partea personalului medical;  încurajarea mobilizării şi angajarea în activităţi cu alţi pacienţi;  analgezie sistematică la nevoie (paracetamol);  încurajarea vizitelor din partea familiei şi prietenilor;  explicarea cauzelor stării confuzionale rudelor; încurajarea familiei în a aduce lucruri familiare sau fotografii şi participarea la recuperare;  hidratare corespunzătoare;  alimentaţie corespunzătoare şi mobilizare pentru evitarea constipării;  oxigenare adecvată (saturaţia peste 95%);  asigurarea unor condiţii bune de somn;  evitarea mutărilor inoportune;  evitarea restricţiilor fizice;  evitarea medicamentelor cu efecte anticolinergice. Când aceste măsuri sunt ineficiente este necesară intervenţia terapeutică, utilizate fiind neurolepticele şi benzodiazepinele. Neurolepticele clasice. Haloperidol: tratament de elecţie 0,25-0,50 mg la 4 ore, până la o doză maximă de 5 mg/24 ore. efectul maxim, la 4-6 ore de la administrare. intramuscular, 1-2 mg efectul anticolinergic minim. contraindicaţi: boala Parkinson. Neurolepticele atipice. Risperidona: 0,5 mg de două ori pe zi efectele sunt asemănătoare cu ale haloperidolului. Nu s-au raportat manifestări extrapiramidale Precauţii la administrarea neurolepticelor: -măsurarea intervalului QT. Prelungirea acestuia peste 450 ms sau peste 255 ms din cel de la începutul tratamentului obligă la consult cardiologic şi reducerea dozelor sau întreruperea tratamentului. -monitorizarea valorilor serice ale magneziului şi potasiului, în special la bolnavii cu interval QT mai mare de 440 ms, la cei ce primesc alte medicamente ce prelungesc intervalul QT (amiodarona) sau la cei cu dezechilibre hidroelectrolitice. Benzodiazepinele: 44 Lorazepam: 0,5-1 mg, maxim 3 mg/24 ore se utilizează în asociere cu neurolepticele ca monoterapie sunt ineficiente în tratamentul majorităţii formelor de delir, cu excepţia sevrajului alcoolic sau chiar de benzodiazepine. sunt contraindicate în delirul din encefalopatia portală secundară acumulării de glutamină; de asemenea trebuie evitate sau administrate cu prudenţă la bolnavii cu insuficienţă respiratorie. 45 CONSTIPAŢIA. Constipaţia reprezintă o dereglare heterogenă cu un spectru larg de simptome şi manifestări. Constipaţia reprezintă cauza a multiple controale medicale, reduce semnificativ calitatea vieţii, iar tratamentul acesteia este costisitor. Epidemiologie. Prevalenţa constipaţiei este de aproximativ 15% în populaţia generală (2-27%). Prevalenţa creşte exponenţial la persoanele peste 65 ani, femeile fiind mai frecvent afectate decât bărbaţii. Constipaţia reprezintă o îngrijorare pentru 45% dintre vârstnicii neinstituţionalizaţi şi o problemă serioasă de sănătate pentru 11% dintre ei. Constipaţia afectează 60-80% dintre pacienţii secţiilor de geriatrie. Definiţie. Criteriile Rome II pentru definirea constipaţiei (prezenţa a două sau mai multe dintre următoarele simptome, pentru mai mult de 3 luni şi la cel puţin 25% dintre defecaţii):  dificultate la defecaţie;  scaun tare sau schibale;  senzaţie de evacuare incompletă;  senzaţie de obstrucţie anorectală;  necesitatea utilizării de manopere manuale de eliminare;  mai puţin de 3 scaune pe săptămână;  criteriile pentru colon iritabil neîndeplinite. Fiziologia colonică şi anorectală normală. Colonul normal are o multitudine de funcţii: concentrează materiile fecale datorită capacităţii sale de a absorbi apa, şi de asemenea electroliţi şi unii nutrienţi; este responsabil cu fermentarea şi absorbţia unor carbohidraţi; motilitatea normală asigură transferul conţinutului ileonului către colonul sigmoid şi rect, unde acesta poate fi stocat şi apoi eliminat. Tranzitul normal al materiilor fecale prin colon este de aproximativ 36 ore, fiind aproximativ egal divizat între colonul ascendent, transvers şi descendent. Motilitatea normală a colonului este un proces complex care este sub comanda sistemului nervos vegetativ şi necesită o bună funcţionare a sistemului muscular (atât a muşchiului neted de la nivelul colonului, cât şi a celui striat din plaşeul pelvin). În motilitatea normală a colonului intervin numeroşi neurotransmiţători (acetilcolina, oxidul nitric, peptidul vasoactiv intestinal, substanţa P), precum şi hormoni (estrogenul, progesteronul, hormonii tiroidieni). Motilitatea colonică implică mai multe tipuri distincte de activitate. o Contracţiile de mică amplitudine sunt responsabile de amestecul materiilor fecale în interiorul colonului şi deplasarea conţinutului pe distanţe scurte. Aceste contracţii au 5-40 mmHg în amplitudine, sunt prezente în general postprandial şi apar aproximativ de 60 ori pe zi. Aceste contracţii au ca rol principal expunerea lichidului din materiile fecale la mucoasa colonică şi favorizarea absorbţiei apei. o Deplasarea materiilor fecale de-a lungul colonului este realizată de contracţiile de mare amplitudine (100 mmHg), care apar dimineaţa la trezire, şi postprandial. o Contracţiile segmentare ale colonului sunt nonperistaltice, având rol de întârziere a deplasării conţinutului intestinal pentru favorizarea absorbţiei apei. La examenul baritat al colonului acestea apar ca haustre. 46 Evacuarea scaunului din rect este un proces complex, învăţat, în mare mare influenţat de normele de convieţuire socială, proces care, şi el, la rândul lui necesită o bună funcţionare a sistemului nervos şi a celui muscular. Pentru ca defecaţia să se producă, sunt necesari mai mulţi paşi: fecalele trebuie să treacă din sigmoid în rect; distensia rectală trebuie să fie percepută corespunzător; în poziţia ghemuită, unghiul anorectal creşte, devenind mai drept, pentru a permite uşurarea evacuării; sfincterul anal intern se relaxează reflex la stimularea rectală, iar sfincterul anal extern trebuie relaxat voluntar; se utilizează o manevră Valsava crescându-se astfel atât presiunea intraabdominală, cât şi cea intrarectală, cu facilitarea evacuării scaunului. Fiziologia colonică şi anorectală cu îmbătrânirea.  timpul de tranzit colonic poate creşte cu îmbătrânirea – până la 72 ore;   percepţia de distensie rectală - sensibilitatea rectală;   sensibilitatea anală;  leziunile nervului ruşinos (mai frecvent la femei, secundar traumatismelor din timpul travaliului) ; Clasificarea şi cauzele constipaţiei. Constipaţia primară (idiopatică). Incetinirea tranzitului intestinal (şi mai ales a celui rectosigmoidian), hipertonicitatea planşeului pelvian (insuficienţa coordonării anorectale însoţită de hipertonicitate paradoxală a sfincterului anal şi a muşchilor pelvin folosiţi la defecare) şi reducerea sensibilităţii anorectale reprezintă principalele cauze de constipaţie primară sau idiopatică. Constipaţia secundară este rezultatul a numeroase condiţii (organice sau funcţionale): obstrucţiile mecanice (intrinseci sau extrinseci) (tumori maligne sau benigne, stricturi benigne după episoade de diverticulită), comorbidităţile (hipotiroidism, diabet zaharat, boala Parkinson, hipopotasemia, hipercalcemia, sindroame demenţiale), medicamentele (anticolinergice, blocante ale canalelor de calciu, opiacee) şi stilul şi condiţiile de viaţă (aport insuficient de lichide şi fibre în alimentaţie, accesibilitatea redusă la toaletă, afectările locomotorii ale vârstnicului). Prevalenţa crescută a constipaţiei secundare funcţionale la vârstnicii instituţionalizaţi este explicabilă tocmai prin limitarea mobilizării şi printr-un consum mai redus de apă şi alimente. Constipaţia poate reprezenta un semn de deshidratare la bătrâni. Din punct de vedere fiziopatologic constipaţia se poate clasifica în:  constipaţie de transport: contracţiile de propagare colonică de mare amplitudine sunt mai rare (afectează preponderent colonul drept) sau sunt normale ca frecvenţă şi amplitudine, dar sunt anarhice (afectează preponderent colonul stâng);  constipaţie de evacuare (distală): prevalenţa acestei forme de constipaţie este de 20% în populaţia constipată. Manifestările clinice caracteristice sunt emisia de scaune tari şi fragmentate, care determină efort mare pentru eliminare, emisie urmată de senzaţia de evacuare incompletă. Formarea fecaloamelor este frecvent întâlnită în această formă de constipaţie. Cauzele sunt contracţiile paradoxale puborectale în timpul defecaţiei (anism), hipotonia rectală şi afectare complianţei rectale, scăderea sensibilităţii rectale şi modificările anatomice ale planşeului rectal.  constipaţia prin retenţie (megacolon, dolicocolon, megarect);  constipaţia prin obstrucţie;  constipaţia prin deficit nutriţional (fibre, lichide). 47 Tratamentul constipaţiei. Regimul igieno-dietetic.  asigurarea unui orar de masă regulat  asigurarea unui aport de lichide adecvat (2 l/zi)  activarea peristaltismului intestinal  mecanic - fibre vegetale  osmotic - miere de albine  termic - apa rece a jeun sau chimic - dulciuri) Laxativele cu efect de masă (bulk laxatives)  agenţi hidrofilici care absorb apa din lumenul intestinal  reduc consistenţa scaunului  scad timpul de tranzit intestinal  sunt ideale pentru pacienţii cu constipaţie funcţională (cu tranzit normal), şi în special la cei cu consum redus de fibre  necesită câteva zile până intră în acţiune, şi de aceea nu pot fi utilizate pentru rezolvarea unor acuze acute.  se administrează înaintea micului dejun şi a cinei, pentru ca fibrele să fie incorporate printre alimentele ingerate.  creşterea progresivă a cantităţii de fibre (cu maxim 5 g/săptămână) până la doza maximă (25- 30 g/zi) favorizează scăderea incidenţei efectelor adverse, cum ar fi flatulenţa, balonarea şi discomfortul abdominal. În cazuri severe pot determina chiar obstrucţie colonică, în special dacă nu se asociază cu un consum adecvat de apă. Laxativele emoliente (surfactanţii)  facilitează amestecul apei şi a grăsimilor din scaun prin reducerea tensiunii superficiale la interfaţa apă-grăsime în scaun.  sunt de ales la persoanele ce prezintă o eliminare dificilă a scaunului (bătrâni, bolnavi imobilizaţi la pat), în afecţiunile anale acute (hemoroizi, fisuri) şi în toate situaţiile care impun evitarea efortului de defecare.  utilizarea lor excesivă poate duce la dezechilibre hidroelectrolitice, frecvent hipokaliemie.  laxativele emoliente nu sunt recomandate ca tratament unic la bolnavii cu tulburări de motilitate intesinală, pentru că scaunul, chiar moale se poate acumula şi să conducă la obstrucţie colonică.  Docusatul sodic (Sintolax, Colace) se administrează oral, 50-400 mg/zi (în doză unică sau fracţionat), sau rectal (Therevac Plus) 100 mg. Laxativele lubrifiante (uleiurile minerale [oleul de parafină]  acţionează prin prevenirea absorbţiei apei din colon.  sunt mai puţin recomandate vârstnicilor deoarece 48 o interferă absorbţia unor factori alimentari liposolubili esenţiali, inclusiv a vitaminelor A, D şi K o se poate depune în ganglionii mezenterici şi în sistemul reticuloendotelial (în ficat, în splină), unde provoacă reacţii granulomatoase o aspiraţia accidentală a uleiului poate fi cauză de pneumopatii grave. Laxativele osmotice  substanţe hiperosmolare non-absorbabile  acţionează prin reţinerea apei în lumenul intestinal şi astfel accelerarerea tranzitului.  cele mai utilizate preparate sunt lactuloza, sorbitolul, preparatele cu magneziu (sulfat sau hidroxid) şi polietilenglicolul. Dizaharidele sintetice (sorbitol, lactuloză) necesită adesea 24- 48 ore până la atingerea efectului scontat. Ambele pot produce balonări, flatulenţă şi diaree. Polietilenglicolul, deşi nu are indicaţii certe încă la vârstnici, poate fi utilizat pe perioade scurte, care să nu depăşească 2 săptămâni.  sunt utilizate în special pentru pregătirea colonului pentru manopere diagnostice sau terapeutice chirurgicale.  riscuri: o hipermagneziemie, cu depresie, slăbiciune musculară şi hipotensiune arterială. o retenţie hidrosalină Laxativele iritante  sunt reprezentate de antrachinone (aloe, senna) şi bisacodil (Dulcolax).  mecanism de acţiune: o stimulează peristaltica intestinală prin efect iritativ direct asupra muşchiului neted al intestinului subţire o stimulează secreţia de apă şi electroliţi, cu accelerarea tranzitului intestinal.  au fost puţin studiate la vârstnici, şi ca urmare utilizarea lor se recomandă a se face pe perioade scurte de timp.  Dulcolaxul scade eficacitatea anticoagulantelor orale, iar utilizarea lui pe termen lung provoacă hipocalcemie, greţuri şi vărsături. 49 TULBURĂRILE DE MERS, INSTABILITATEA ŞI CĂDERILE. Grupul de lucru Kellogg International asupra prevenţiei căderii la vârstnici definea căderea ca fiind: „ajungere neintenţionată la sol sau la un nivel inferior, neavând drept cauză o lovitură puternică, pierderea stării de conştienţă sau instalarea bruscă a unui deficit motor”. Epidemiologie. Incidenţa căderilor la subiecţii peste 65 ani care locuiesc în propriile cămine variază între 30 şi 40%. După 80 ani, această proporţie depăşeşte 50%. Unul din 40 de subiecţi care cad, ajung să fie spitalizaţi, şi numai jumătate dintre cei spitalizaţi ca urmare a unei căderi ajung să supravieţuiască la un an. Vârstnicii, care reprezintă 12-15% din totalul populaţiei, înregistrează 75% din totalul deceselor secundare căderilor. La vârstnicii instituţionalizaţi incidenţa căderilor este şi mai mare, fiind de până la 55%. Vârstnicii care au suferit o cădere prezintă un risc crescut de a cădea din nou. Până la două treimi din vârstnicii care au căzut vor repeta evenimentul în următorul an. Riscul de cădere este mare şi în prima lună după externarea din spital, indiferent de afecţiunea pentru care au fost internaţi, 14% dintre ei prezentând un episod de cădere în acest interval. Importanţa problemei. Problema căderilor la vârstnici este mai degrabă o combinaţie între incidenţa crescută a căderilor şi o mare susceptibilitate la vătămare, datorită: • prevalenţei crescute a unor boli (ostoporoză); • modificărilor fiziologice din îmbătrânire (încetinirea reflexelor de protecţie) care fac ca şi o căzătură minoră să devină periculoasă; • recuperarea după un traumatism secundar căderii este frecvent încetinită la vârstnici, ceea ce face să crească riscul unor căderi ulterioare, ca urmare a decondiţionării. Modificări ale mersului la bătrâni   viteza de deplasare;   lungimea pasului şi  frecvenţa lor;  proporţia sprijinului pe ambele picioare din totalul timpului de mers  la bătrâni (18% la tineri vs 26% la bătrâni);  mişcările membrelor superioare sunt mai reduse în timpul mersului;  şoldurile, genunchii şi gleznele au o mişcare de rotaţie limitată. Complicaţiile căderilor sunt de natură fizică şi psihică.  traumatisme: ţesuturi moi (rabdomioliză, IRA); osoase (fracturi); craniene (hematom subdural)  spitalizări: complicaţiile imobilizării; risc de iatrogenie.  sindromul “post-cădere”: frica de cădere; limitarea activităţii fizice; pierderea încrederii în sine.  creşterea riscului de instituţionalizare 50  deces. Evaluarea căderii. Datorită riscului crescut de cădere la persoanele vârstnice, evaluarea anamnestică a unui eventual episod de cădere în antecedentele personale patologice este obligatoriu de efectuat anual la persoanele vârstnice. După un episod de cădere evaluarea trebuie să cuprindă determinarea semnelor vitale, inventarierea consecinţelor traumatice şi ulterior determinarea cauzei căderii. Anamneza. O anamneză amănunţită este esenţială pentru a determina mecanismul căderii şi factorii de risc implicaţi. Poate la fel de important ca identificarea factorilor de risc este aprecierea interacţiunii şi a sinergismului între diferiţi factori de risc. Procentul persoanelor care cad creşte de la 27% pentru cei care nu au factori de risc sau au unul singur, până la 78% la cei cu patru sau mai mulţi factori de risc. Factori de risc pentru cădere  Factori intrinseci:  boli;  modificări legate de procesul de îmbătrânire a sistemelor implicate în menţinerea echilibrului: -afectarea funcţiei vizuale: scăderea acuităţii vizuale, restrângerea câmpului vizual, scăderea capacitătii de percepţie a profunzimii şi a contrastelor. -afectarea funcţiei vestibulare: numărul celulelor vestibulare scade cu 20-40% la persoanele trecute de 70 ani, faţă de subiecţii tineri, iar numărul fibrelor nervului vestibular scad şi ele cu îmbătrânirea -scăderea funcţiei proprioceptive; -diminuarea reflexelor osteotendinoase: scăderea fibrelor nervoase mielinizate, atrofie axonală, scăderea vitezei de conducere nervoasă; -scăderea tonusului muscular, sarcopenia.  Factori extrinseci:  medicamente (psihotrope, antiaritmice 1a, digoxin, diuretice);  utilizarea necorespunzătoare a dispozitivelor pentru deplasare;  factori ambientali (covoare, scări, cabluri, baia, iluminatul, înălţimea scaunelor, etc). Examenul fizic. O formulă mnemotehnică (I HATE FALLING) poate fi utilizată pentru evaluarea obiectivă a pacienţilor care au căzut sau care prezintă risc de cădere. Această formulă îndreaptă atenţia clinicianului asupra principalelor probleme care pot fi influenţate de tratament. I HATE FALLING: (urăsc să cad) Inflammation of joints (or joint deformity) Inflamaţia articulaţiilor Hypotension (orthostatic bloodpressure changes) Hipotensiunea arterială Auditory and visual abnormalities Afectare senzorială Tremor (Parkinson's disease or other causes of tremor) Tremor Equilibrium (balance) problem Echilibru Foot problems Probleme ale piciorului 51 Arrhythmia, heart block or valvular disease Aritmii Leg-length discrepancy Ineg. mb. inferioare Lack of conditioning (generalized weakness) Decondiţionare Illness Boli Nutrition (poor; weight loss) Statusul nutriţional Gait disturbance Tulburări de mers Testul cronometrat „RIDICĂ-TE ŞI MERGI” (Timed get up and go - TUG) constă în cronometrarea timpului necesar unui subiect pentru a se ridica de pe un scaun, să se deplaseze 3 metri, după care să se întoarcă, să revină la scaun şi să se aşeze la loc. Rezultate:  <10 secunde mobilitate păstrată  10-19 secunde aproape independent  20-29 secunde mobilitate influenţată  >30 secunde mobilitate afectată Pe grupe de vârstă se consideră normale următoarele valori:  60-69 ani - 8,1 secunde (7,9-9);  70-79 ani - 9,2 secunde (8,2-10,2);  80-89 ani - 11,3 secunde (10-12,7). Toţi vârstnicii care au prezentat un episod de cădere în ultimul an trebuie să efectueze testul cronometrat „Ridică-te şi mergi”. De asemenea, toţi vârstnicii trebuie supuşi acestui test o dată pe an, indiferent dacă au căzut sau nu. Cei care prezintă o mobilitate influenţată sau afectată necesită evaluări suplimentare (evaluarea echilibrului şi a mersului cu scara Tinnetti). 52 INCONTINENŢA URINARĂ Definiţie. Conform Societăţii Internaţionale de Continenţă incontinenţa urinară se defineşte ca: « pierdere de urină, care este demonstrabilă obiectiv şi care reprezintă o problemă socială sau de igienă ». Epidemiologie. Un raport din 1999 a Organizaţiei Mondiale a Sănătăţii a concluzionat că există o creştere a prevalenţei IU în timpul perioadei de adult tânăr, (prevalenţa 20-30%), un peak larg în jurul vârstei medii (prevalenţa 30-40%), şi apoi o creştere constantă la vârstnici (prevalenţa 35- 50%). Se estimează că în lume sunt peste 200 milioane de persoane cu probleme legate de incontinenţa urinară. Clasificarea incontinenţei urinare.  incontinenţa imperioasă (urge incontinence) o disfuncţia evacuatorie a vezicii urinare cu pierdere involuntară de urină. o se însoţeşte de micţiunea frecventă şi cu cantităţi reduse de urină (polachiurie) o este cea mai frecventă formă de incontinenţă urinară la vârstnici, fiind prezentă la 40- 70% dintre vârstnicii care se prezintă cu incontinenţă urinară. Pacienţii cu hiperreactivitatea detrusorului prezintă contracţii timpurii şi puternice ale acestuia, cu mult înainte ca vezica urinară să fie plină o reziduul postmicţional este normal (<51ml). o cauze: -adesea idiopatică -boli ale sistemului nervos central cu afectarea inhibiţiei micţiunii (hemoragii cerebrale, scleroză multiplă, demenţa Alzheimer, boala parkinson) -în situaţii de creştere a stimulării senzoriale aferente de la vezica urinară (infecţii de tract urinar inferior, uretrită atrofică, prolaps uterin).  de efort (stress incontinence) o pierderea de urină secundară creşterii presiunii intraabdominale (tuse, râs, strănut, efort fizic). o este cea mai frecventă formă de incontinenţă urinară la femeile vârstnice o cauza -multiparitatea combinată cu modificările secundare îmbătrânirii. -post intervenţii chirurgicale urologice -antagoniştii alfa-adrenergici.  prin prea plin (secundară obstrucţiei, sau vezicii hipo- sau atone) o apare când vezica urinară este incapabilă de a se goli, umplerea făcându-se la limita superioară de întindere a vezicii. o se întâlneşte la 7-11% dintre vârstnicii cu incontinenţă urinară o se caracterizează prin o reducerea forţei şi calibrului jetului urinar o micţiuni incomplete o senzaţia de evacuare incompletă. o cauze -obstrucţia: hipertrofia benignă de prostată, neoplaziile urogenitale, prolapsurile genitourinare severe şi fecaloamele 53 -disfuncţia contractilă a vezicii urinare: neuropatia diabetică sau alcoolică leziunile măduvei spinării medicamente cu efecte anticolinergice (neurolepticele, antidepresive triciclice şi miorelaxantele)  funcţională o pacientul are o dizabilitate mentală sau fizică care împiedică urinarea normală, nu realizează necesitatea micţionarii (demenţă), lipsa interesului (depresie) limitarea mobilităţii (sechele AVC sau slăbiciune). o aparatul urinar în sine este indemn. Alte clasificări:  neurogenă - pierderea funcţionalitătii normale a vezicii urinare secundară afectării sistemului nervos, care determină ca vezica să fie supra- sau subreactivă.  mixtă (hiperreactivitatea detrusorului şi reducerea contracţiei) - simptomele de incontinenţă imperioasă se asociază cu contracţii inadecvate ale vezicii urinare. Reziduul postmicţional este mai mare de 100 ml.  reflexă - golirea vezicii nu poate fi începută sau întreruptă în mod voluntar datorită unor leziuni ale măduvei spinarii (traumatisme, metastaze).  iatrogenă - diuretice, estrogeni (de fapt analogi de estrogen), benzodiazepine.  idiopatică. Imbătrânirea şi incontinenţa urinară. Modificări morfologice şi funcţionale ale tractului urinar inferior cu îmbătrânirea. Vezica urinară   volumul (400ml→220ml) şi masa vezicii urinare   contractilitatea detrusorului şi capacitatea de inhibare a micţiunii   numărul terminaţiilor nervoase axonale la nivelul muşchiului detrusor   eliberarea de ACh, dar cantitatea de ACh la acest nivel, de origine non-neuronală  hiperreactivitatea detrusorului - instalarea bruscă a necesităţii imperioase de a urina   producerea de energie la nivelul nusculaturii netede vezicale →  semnificativ rata de oboseală a acesteia →  şi fluxul urinar maximal în timpul micţiunii Uretra.   apoziţia pereţilor uretrei (prin deficienţa estrogenică):  subţierea mucoasei şi reducerea cantităţii de proteoglicani;   volumului submucoasei   fluxului sanguin la acest nivel   numărul şi densitatea fibrelor musculare striate, îndeosebi la nivelul peretelui anterior al uretrei proximale.  meatul uretral poate prezenta noduli violacei, de consistenţă redusă, care însă pot determina discomfort şi obstrucţie. Prostata   în volum la majoritatea bărbaţilor (80% din vârstnicii peste 80 ani),  determină obstrucţie urinară la jumătate dintre ei. 54 Factori predispozanţi ai incontinenţei urinare.  Naşterea pe cale vaginală o afectare neuromusculară a planşeului pelvin o detaşări ale fasciei pubocervicale o rotaţia în jos a vezicii urinare şi a uretrei în timpul naşterii  Creşterea eliminării de lichide în timpul nopţii o modificările în secreţia circadiană a hormonului antidiuretic o secreţia inadecvată de peptid natriuretic atrial  Obezitatea şi fumatul  Factorii ereditari, cum ar fi deficienţele în sinteza colagenului  Starea cognitivă, mobilitatea, motivarea şi dexteritatea manuală  Medicamente Evaluarea incontinenţei urinare. Evaluarea incontinenţei urinare reprezintă totalitatea informaţiilor oferite de anamneză, examenul obiectiv şi determinările de laborator, şi dacă se consideră necesar de explorările radiologice sau alte explorări paraclinice, având drept scop:  obiectivarea incontinenţei urinare şi clasificarea ei;  stabilirea unui diagnostic etiologic; identificarea unor cauze tranzitorii de incontinenţă urinară;  evaluarea nivelului de afectare a calităţii vieţii şi a dorinţei de intervenţie terapeutică prin informaţii obţinute de la pacient sau însoţitor;  instituirea unui tratament simptomatic sau etiologic bazat pe evaluarea raportului risc- beneficiu, funcţie de natura intervenţiei terapeutice şi existenţa terapiilor alternative;  aprecierea necesităţii efectuării unor metode de evaluare complexă sau adresare la medicul specialist urolog. Anamneza este utilă atât pentru obiectivarea incontinenţei urinare, cât şi pentru depistarea unor cauze de incontinenţă tranzitorie (incontinenta acută). Cauze de incontinenţă acuta (tranzitorie): (DRIP = picătura, a curge) D Delirium / Droguri (medicamente) R Retenţie de urină / Reducerea mobilităţii I Infecţii / Impaction (fecal) P Poliuria / Prostatism In evaluarea incontinenţei urinare este necesară şi evaluarea simptomatologiei tractului urinar inferior. Simptomele tractului urinar inferior sunt definite din perspectivă subiectivă şi sunt fie direct exprimate de pacient, fie recunoscute prin anamneza riguroasă, sau descrise de anturaj. Simptomele tractului urinar inferior sunt reprezentate de: 1. Simptome de depozitare:  creşterea frecvenţei diurne a micţiunilor (mai mult de 8 ori pe zi). Creşterea frecvenţei diurne poate apare în prezenta unei capacităţi normale a vezicii, când există un aport excesiv de lichide, sau când capacitatea vezicii este redusă secundară hiperreactivităţii detrusorului, scăderea complianţei vezicii urinare sau creşterea sensibilităţii vezicii urinare;  nicturia - pacientul trebuie să se trezească de mai multe ori pe noapte pentru a urina;  micţiunea imperioasă - necesitatea unei micţiuni imperioase care este greu de inhibat;  incontinenţa urinară - orice scurgere involuntară de urină;  enurezisul nocturn - pierderea de urină în timpul somnului. 55 2. Simptome legate de micţiune:  scăderea intensităţii jetului de urină;  întreruperea jetului de urină în timpul micţiunii;  iniţierea cu dificultate a micţiunii;  necesitatea unui tonus muscular crescut în iniţierea şi menţinerea jetului urinar;  prezenţa în ultima parte a micţiunii a unui jet extrem de slab, picurat. 3. Simptome postmicţionale:  senzaţia de golire incompletă;  picurarea postmicţională este reprezentată de pierderea involuntară de urină imediat postmicţional, în general la bărbaţi după ce părăsesc toaleta, iar la femei în timpul ridicării de pe toaletă. În practica curentă, la bărbaţi, este util chestionarul International Prostate Symptom Score: Mai puţin Mai mult Mai Aproximativ Aproape de de În ultima lună Deloc puţin de jumătate din întot- jumătate jumătate 1 din 5 timp deauna din timp din timp 1. Golire incompletă Cât de des aveti senzaţia că vezica 0 1 2 3 4 5 urinară nu se evacuează complet? 2. Frecvenţă Cât de des trebuie să urinaţi la mai 0 1 2 3 4 5 puţin de două ore? 3. Intermitenţă De câte ori aţi observat 0 1 2 3 4 5 întreruperea şi repornirea jetului în timpul urinării? 4. Micţiune imperioasă De câte ori ati 0 1 2 3 4 5 avut dificultăţi să amânaţi urinarea? 5. Jet slab De câte ori ati 0 1 2 3 4 5 avut jet slab în timpul urinării? 6. Forţare De câte ori a trebuit să vă 0 1 2 3 4 5 forţaţi pentru iniţierea urinării? niciodată 1 dată de 2 ori de 3 ori de 4 ori de 5 ori 7. Nicturie De câte ori urinaţi 0 1 2 3 4 5 pe noapte? Scor: 1-7 afectare uşoară 8-19 afectare moderată 56 20-35 afectare severă Examenul obiectiv trebuie orientat în principal în căutarea unor semne de boală neurologică (demenţă, boală Parkinson, neuropatie periferică) sau boli generale (insuficienţă cardiacă, edeme periferice, mase abdominale). Este obligatorie examinarea regiunii pelviene (uretrită atrofică, vaginită atrifică, laxitatea planşeului pelvin, prolaps genital) şi rectale. Determinările de laborator şi paraclinice. Examenul de urină poate evidenţia infecţia de căi urinare inferioare sau prezenţa glicozuriei. Prezenţa hematuriei fără infecţie sau a unei proteinurii semnificative necesită evaluare etiologică suplimentară. Evaluarea reziduului postmicţional (RPM). Evidenţierea ecografică a unui RPM mai mare de 200 cm3 este sugestivă de hipereactivitatea detrusorului cu afectare contractilă la femei, sau obstrucţie vezicală sau vezica hipotonă la bărbaţi. Testele urodinamice. Uroflow-metria reprezintă o metodă noninvazivă de evaluare a patternului micţional. Un aspect anormal necesită evaluări urodinamice complexe. Aspectul anormal poate fi rezultatul disfuncţiei detrusorului, obstacolului la golirea vezicii sau disinergiei sfincterului urinar extern. Debitul urinar micţional scade la bărbaţi după 50 ani (18,5 ml/sec la 50 ani ; 6,5 ml/sec la 80 ani). Sub 40 ani, debitul urinar micţional normal este de mai mare de 22 ml/sec. La femei sub 50 ani, debitul urinar maxim trebuie să fie mai mare de 25 ml/sec, iar după 50 ani peste 18 ml/sec. Cistometria evaluează evenimentele legate de umplerea şi golirea vezicii urinare. O cistograma prezintă patru faze : Faza 1: creştere uşoară a presiunii, ce reprezintă întinderea legată de umplere. Presiunea nu depăşeşte 10 mmHg; Faza 2: defineşte complianţa vezicii urinare. În timpul acestei faze tensiunea parietală creşte. Creşterea conţinutului de colagen a peretelui vezicii datorită fibrozei secundară iradierii, sondelor vezicale sau tuberculozei influenţează presiunea în această fază; Faza 3: se caracterizează printr-o creştere a presiunii intravezicale ce indică epuizarea capacităţii de întindere a peretelui vezical; Faza 4: este faza micţională. Interpretarea cistometriei din perspectivă geriatrică. Complianţa vezicii urinare scade la bărbaţi începând cu a treia decada; la femei creşte progresiv până la 60 ani, după care începe să scadă. Metoda: postmicţional se introduce o sondă vezicală (12 sau 14), fără balonas, iar la capătul liber al sondei se introduce o seringă de 50 ml. Mijlocul seringii se poziţionează la 15 cm deasupra pubisului. Se introduc periodic câte 50 ml apă sterilă, cu măsurarea cantităţii instilate, până când pacientul simte nevoia de a urina. În acest moment instilarea continuă cu câte 25 ml apă sterilă, până când pacientul prezintă nevoia imperioasă de a urina, sau apar contracţii vezicale vizibile pe apa din seringă. Necesitatea imperioasă de a urina sau contracţii vezicale la mai puţin de 300 ml ridică suspiciunea de urge incontinence, manifestare a hipereactivităţtii detrusorului. Cistometria poate detecta hiperreactivitatea detrusorului cu o sensibilitate de 75-100%, specificitate de 69- 89%, având astfel o valoare predictivă pozitivă de 71-91%. Evaluarea incontinenţei urinare de efort. Cu vezica plină, în poziţie culcată şi după plasarea unui câmp protector în faţa perineului, pacienta este rugată să tuşească puternic. Prezenţa urinii pe câmpul protector ridică suspiciunea de incontinenţă de efort. Apoi, se plasează degetele medicului deoparte şi de alta a 57 meatului uretral şi se ridică aceste structuri. Pacienta este rugată din nou să tuşească. La pacientele cu incontinenăţ de efort, ridicarea uretrei previne pierderea de urină. Daca nu se evidenţiază incontinenţa urinara în poziţie culcată, manevra se va repeta şi în ortostatism. Neobiectivarea pierderii de urină nici în această poziţie, exclude diagnosticul de incontinenţă de efort. Complicaţiile incontinenţei urinare.  Medicale: escare; infecţii urinare; stări septice; insuficienţă renală; insomnie; interferarea cu activităţile de zi cu zi; depresie; creşterea mortalităţii (inclusiv creşterea ratei suicidului).  Sociale: pierderea respectului de sine; reducerea implicării sociale; reducerea activităţii sexuale; dependenţă.  Economice Tratamentul incontinenţei urinare. Tratamentul non-farmacologic al incontinenţei urinare. Controlul aportului lichidian. Renunţarea la fumat. Scăderea ponderală Presarea abdomenului în timpul urinării Antrenamentul vezical Creşterea tonusului planşeului pelvin.  Exerciţiile Kegel  Conurile intravaginale sunt utilizate pentru antrenarea muşchilor pelvieni;  Stimularea electrică utilizează electrozi vaginali sau rectali.  Stimularea magnetică. Tratamentul farmacologic al incontinenţei urinare.  Hiperreactivitatea detrusorului (Vezica urinară hipereactivă). anticolinergice antidepresivele triciclice  Incontinenţa urinară de efort inhibitori ai recaptării serotoninei şi noradrenalinei  Incontinenţa prin prea plin. alfa-blocante inhibitorii de 5alfa-reductază agonişti colinergici (incontinenţa urinară prin prea-plin secundară unei vezici urinare hipo- sau atone) 58 ESCARELE. Definiţie şi epidemiologie Escarele reprezintă orice leziune localizată a pielii şi/sau a ţesuturilor subjacente, în general la nivelul unei proeminenţe osoase, ca rezultat al presiunii sau al presiunii în asociere cu forţe de frecare sau forfecare (National Pressure Ulcer Advizori Panel - NPUAP, 2007) Escarele sunt rare în populaţia generală (0,5%), dar sunt frecvent întâlnite la vârstnici, două treimi dintre ele apărând la persoanele de peste 70 ani. Dacă la tineri escarele sunt mai frecvente la bărbaţi, la bătrâni femeile sunt cele mai afectate. Prevalenţa escarelor variază între 15-25% în serviciile de terapie intensivă, 8,5- 22% în serviciile de cronici şi de 9,12-15,1% la pacienţii îngrijiţi la domiciliu. Factorii de risc pentru apariţia escarelor sunt scăderea mobilităţii, activităţii, percepţiei senzoriale, nutriţiei şi presiunii arteriolare, asociate creşterii presiunii, umidităţii (incontinenţa), frecării şi/sau forfecării şi a înaintării în vârstă. Clasificarea escarelor (NPUAP, 2007)  leziune tisulară profundă: zone tegumentare decolorate cu pete localizate purpurii sau maronii, ca manifestare a leziunilor ţesuturilor moi sujacente, secundare presiunii sau forfecării; se poate prezenta şi ca pustule pline de sânge;  gradul I: tegumente intacte, cu eritem cutanat care nu dispare după îndepărtarea presiunii; zona poate fi dureroasă, tare sau moale, mai caldă sau mai rece decât ţesuturile din jur;  gradul II: pierdere de ţesut care implică epidermul şi parţial dermul, care se prezintă ca un ulcer superficial, de culoare roşie deschisă, fără ţesut necrotic; se poate prezenta şi ca o pustulă intactă, seroasă;  gradul III: pierdere de ţesut care implică şi ţesutul subcutanat, dar nu depăşeşte fascia; osul, tendonul sau muşchiul nu sunt expuse; ţesutul necrotic poate fi prezent, dar nu obturează profunzimea pierderii tisulare;  gradul IV: pierderea de ţesut depăşeşte fascia, cu posibilitatea identificării osului, articulaţiei, muşchiului sau tendonului. Complicaţiile escarelor.  locale: abcese, fistule şi malignizare (carcinom cu celule scuamoase)  generale: septicemie, artrită septică, osteomielită, meningită  legate de tratament: reacţii alergice la iod, surditate după administrare topică de neomicină sau sistemică de gentamicină. Tratamentul escarelor. Escarele sunt foarte greu de tratat şi de vindecat. Odată apărută, acest tip de leziune este foarte rezistentă la tratament. Rata de vindecare la două luni este de 75% pentru escarele de grad II, şi de numai 17% pentru escarele de grad III şi IV. Până la 23% din escarele de grad II şi 48% din escarele de grad IV, rămân nevindecate la un an. La 2 ani, 8% din escarele de grad II, 29% din cele de grad III şi 38% din cele de grad IV rămân nevindecate. De aceea, prevenţia este cea mai bună metodă de management a escarelor. 59 Măsurile generale de prevenire a escarelor. 1. Identificarea factorilor de risc cu elaborarea unei strategii de prevenire adaptată în particular la fiecare pacient, chiar de la primul contact cu el; 2. Ingrijirea tegumentului.  Supraveghere permanentă a stării pielii în zonele de risc (această examinare se va face zilnic la orice schimbare a poziţiei bolnavului în cadrul actului igienic obligator cu palparea tegumentelor în regiunea de risc pentru a depista la timp o induraţie, o pigmentare sau o temperatură locală ridicată);  Curăţarea sistematică a tegumentelor, cu evitarea apei fierbinţi şi a manoperelor de frecare şi forfecare asupra tegumentelor;  Minimizarea factorilor ambientali care duc la uscarea pielii (umiditate <40%);  Evitarea masajului pe proeminenţele osoase;  Minimizarea expunerii tegumentului la umiditate excesivă secundară incontinenţei, perspiratiei, transpiraţiei sau scurgerilor de la nivelul escarei;  Menţinerea pe cât posibil a unui grad de mobilitate şi activitate. 3. Micşorarea presiunii locale cu evitarea supunerii îndelungate a unei regiuni la presiunea corpului, prin mobilizarea pacientului, punerea lui în fotoliu, verticalizarea şi eventual mers precoce, cu suport auxiliar. Schimbarea sistematică a poziţiei corpului trebuie efectuată la fiecare 2-3 ore, deşi intervalul optim încă nu este stabilit, acesta ţinând mai mult de fiecare pacient în parte. De reţinut că întoarcerea bolnavului în decubit lateral se va face la nu mai mult de 30 grade faţă de planul patului, pentru a evita escarele trohanteriene. Saltelele cu aer, apă sau gel (statice sau dinamice) sunt utile pentru dispersia presiunii, şi astfel evitarea presiunilor tisulare mai mari decât presiunea de ocluzie capilară de 32 mmHg. În comparaţie cu saltelele obişnuite, dispozitivele statice sau dinamice de reducere a presiunii locale contribuie semnificativ la scăderea incidenţei escarelor, precum şi la îmbunătăţirea ratei de vindecare. 4. Implicarea în procesul de profilaxie a pacientului şi persoanelor care îl înconjoară (factor pozitiv care se soldează cu un succes mai mare, decât atunci când aceste măsuri se lasă exclusiv în seama medicului curant). Principii generale de tratament.. Indepărtarea resturilor necrotice, curăţarea şi pansarea escarelor. Resturile necrotice cresc posibilitatea de infecţie bacteriană şi astfel să întârzie vindecarea. Intârzierea vindecării se datorează indepărtării lente a resturilor prin fagocitoză. Recomandări ale Agency for Health Care Policy and Research privind atitudinea în îndepărtarea resturilor necrotice, curăţarea şi pansarea escarelor: 1. Îndepărtarea ţesuturilor devitalizate de la nivelul escarei când este oportun pentru starea pacientului; alegerea metodei de debridare (chirurgicală, mecanică, enzimatică şi/sau autolitică) se face în funcţie de starea pacientului şi de obiectivele propuse. Debridarea chirurgicală realizează cea mai rapidă îndepărtare a resturilor necrotice şi este indicată în prezenţa infecţiei. Dezavantajele sunt reprezentate de posibilitatea indepărtării şi a tesuturilor sănătoase sau de îndepărtare incompletă a resturilor. Debridarea mecanică poate fi realizată prin aplicarea de pansamente uscate şi 60 îndepărtarea lor ulterioară. Umezirea acestora înaintea îndepărtării, cu scopul de a reduce durerea poate scădea eficienţa manoperei. Debridarea autolitică şi enzimatică (colagenază [Collagenase Santyl®], papain/uree [Accuzyme®], complexul Papain-Urea-Chlorophyllin [Panafil®] necesită de la câteva zile la săptămâni pentru obţinerea de rezultate. Penetrarea agenţilor enzimatici este limitată la nivelul escarei şi necesită adesea incizii înaintea iniţierii metodei. Nu există diferenţe semnificative a ratei vindecării între cele trei preparate. 2. Utilizarea unor pansamente uscate pentru 8-24 ore după debridările sângerânde (pentru oprirea hemoragiei) şi ulterior utilizarea pansamentelor ocluzive. Pansarea leziunilor depinde de gradul leziunii, scopul fiind obţinerea unei leziuni curate cu apariţia ţesutului de granulaţie. În general escarele din stadiul I nu necesită pansare. Pentru leziunile mai avansate există variate opţiuni de pansamente: -pansamente hidrocoloidale (DuoDerm) care formează o barieră ocluzivă peste ulceraţie, menţinând un mediu umed şi prevenind contaminarea bacteriană. La contactul dintre pansament şi exudatul din leziune se formează un gel care previne frecarea şi forfecarea locală. Se pot utiliza în stadiile I, II, III şi unele escare de grad IV, cu exudat minimal. -pansamente adezive transparente (OpSite, Tegaderm) care asigură un mediu uned şi previn contaminarea bacteriană. Minimizează frecarea şi forfecarea locală. Se pot utiliza în stadiile I, II şi III de escară. -pansamente alginate (SilvaSorb, Sorbsan) care sunt produse fibroase derivate din iarbă de mare. Se pot utiliza în escarele de grad II, III şi IV, atât în cele infectate, cât şi în cele neinfectate. Nu se vor aplica pe escarele uscate sau cu exudat minim, datorită faptului că favorizează deshidratarea şi astfel întârzie vindecarea leziunilor. Alegerea tipului de pansament nu este atât de importantă pe cât este aplicarea corectă a acestora. 3. Escara trebuie curăţată de câte ori se schimbă pansamentul, cu utilizarea unei presiuni reduse (între 0,3 şi 1 atmosfere) când curăţarea se face cu tifon sau bureţi, pentru evitarea traumatizării ţesuturilor. Ţesuturile traumatizate sunt mai susceptibile la infecţii şi se vindecă mai greu; pentru curăţarea escarelor se poate utiliza ser fiziologic; 4. Electroterapia poate fi eficientă în stadiul III şi IV la escarele care nu au răspuns la tratamentul convenţional; 5. Eficienţa terapeutică a oxigenului, infraroşiilor, ultravioletelor sau ultrasunetelor nu a fost clar evaluată şi astfel nu se pot face recomandări pertinente asupra utilizării lor în tratamentul escarelor; 6. Eficienţa terapeutică a unor factori de creştere (factorul de creştere alfa şi beta, factorul epidermal de creştere, factorul fibroblastic de creştere, interleukina 1 şi 2, TNF alfa), cu toate că ar părea conform unor studii să aibă un efect favorabil în vindecarea escarelor, eficienţa lor nu este încă pe deplin stabilită, şi astfel nu se pot face recomandări asupra utilizării acestora; 7. Eficienţa unor agenţi cu administrare sistemică (vasodilatatoare, inhibitori ai serotoninei, agenti fibrolitici) nu este dovedită. Controlul contaminării bacteriene. Flora tegumentară normală la o concentraţie mai mare de 105 celule/ml poate produce infecţie tegumentară chiar şi pe tegumente sănătoase. Pe o piele lezată sunt suficiente concentraţii bacteriene mult mai mici pentru a produce o infecţie. Escarele din stadiul II, III şi IV sunt invariabil colonizate bacterian. În majoritatea cazurilor curăţarea şi debridarea adecvată previne progresia de la colonizare bacteriană la infecţie clinică. Recomandări ale Agency for Health Care Policy and Research privind atitudinea faţă de colonizarea şi infectarea escarelor: 61 1. Minimizarea colonizării escarelor şi accelerarea vindecării prin curăţare şi debridare eficientă. Multiple studii bacteriologice cantitative au găsit o corelaţie pozitivă între nivelele crescute de bacterii la nivelul escarei şi incapacitatea de vindecare. nivele crescute de bacterii se găsesc în escarele care conţin resturi necrotice. Mirosul urât la nivelul unei escare se asociază de regulă cu prezenţa anaerobilor. Curăţarea şi debridarea eficientă îndepărtează resturile care reprezintă support de creştere pentru bacterii şi favorizează astfel vindecarea. 2. Nu se utilizează culturi bacteriene de la suprafaţa escarei pentru diagnosticarea infectiei, pentru că toate escarele sunt practic colonizate. Acest tip de culturi detectează numai contaminarea de suprafaţă, putând să nu evidenţieze cu adevărat microorganismul care produce infecţia tisulară. Conform Centers for Disease Control and Prevention, evaluarea gradului şi tipului de infecţie trebuie realizată prin cultivarea lichidului obţinut prin aspiraţie din escară sau a unui fragment bioptic. 3. Iniţierea unui tratament de 2 săptămâni cu antibiotice local pentru escarele curate, care nu se vindecă sau produc exudat după 2-4 săptămâni de tratament corect. Antibioticul trebuie să fie eficient asupra germenilor gram-pozitivi, gram-negativi şi anaerobi (Silver Sulfadiazine [Silvadene, Flamazine], Electron-Active™ Silver Oxide [Terrasil]). Studiile clinice au demonstrat eficienţa antibioticelor topice în reducerea gradului de contaminare bacteriană la 105 microorganisme/gram de ţesut sau chiar mai puţin. Această scădere a contaminării bacteriene se însoţeşte de o îmbunătăţire semnificativă a aspectului escarei, cu evoluţie spre vindecare. Există posibilitatea unor sensibilizări alergice la acest tratament ceea ce necesită monitorizare atentă pe parcursul tratamentului. 4. Efectuarea de culturi bacteriene cantitative şi evaluarea pacientului pentru depistarea osteomielitei la escarele care nu răspund la tratament topic. La escarele în care contaminarea bacteriană depăşeşte 105 celule/gram de tesut, vindecarea este foarte dificilă. Pe de altă parte s-a dovedit că 25% dintre escarele care nu se vindecă au osteomielită subjacentă. Cea mai bună metodă de evaluare a stării osului subjacent o reprezintă biopsia osoasă cu examen morfopatologic. Utilizarea unei combinaţii de trei teste (leucocite, VSH şi radiografia osoasă) poate fi utilă; în prezenţa celor trei teste pozitive valoarea predictivă pentru osteomielită este de 69%. Nu sunt precizate în literatură valorile predictive pozitive sau negative în diagnosticul osteomielitei ale tomografiei computerizate sau ale rezonanţei magnetice nucleare. 5. Nu se utilizează antiseptice locale (povidone iodine, iodofor, sodium hypochlorite [Dakin's® solution], apă oxigenată, acetic acid) pentru reducerea contaminării bacteriene în escară. Nu există studii care să dovedească reducerea contaminării bacteriene cu aceste preparate, dar s-a dovedit efectul toxic al lor asupra celulelor reparatoare de la nivelul escarei. 6. Antibioterapia sistemică se administrează în caz de bacteriemie, sepsis, celulită pronunţată sau osteomielită. Antibioterapia sistemică nu este necesară pentru escarele ce prezintă numai semne locale de infecţie. Bacteriemia şi sepsisul asociate escarelor sunt în general determinate de stafilococul aureu, gram negativi sau Bacteroides fragilis. Dacă un pacient cu escară prezintă semne clinice de sepsis (febră, tahicardie, hipotensiune arterială, deteriorare cognitivă) necesită tratament de urgenţă cu antibiotice care să acopere toate speciile bacteriene menţionate. 7. Protejarea escarelor de surse de contaminare externă (fecale, etc.) Corectarea deficienţelor nutriţionale. Statusul nutriţional este considerat a influenţa incidenţa, progresia şi severitatea escarelor. Prima legătură dintre escare şi statusul nutriţional a fost evidenţiată de studiile 62 epidemiologice, care au pus în evidenţă că pacienţii subnutriţi au un risc de două ori mai mare de a face escare decât cei normo-nutriţi. Necesarul nutriţional la bolnavii cu escare. Aportul proteic trebuie să fie mai mare decât cel recomandat uzual, de 0,8 g/kg/zi, dar nu mai mare de 2 g/kg/zi. Suplimentarea vitaminică (în particular a vitaminei C şi E), deşi recomandată, nu ameliorează rata vindecării. De asemenea, nici hrănirea enterală nu s-a dovedit a fi benefică în vindecarea escarelor. Mai mult, rata deceselor la aceştia este mai mare, datorită complicaţiilor acestui tip de alimentaţie. 63 